url: =THUKHAM TENG PALSATNA - Zomi Adventist Innkuan\nA gelh: Pr Daniel Nangno\nJames in Thukham khempeuh azuipa in Thukham khat a palsat leh avek in mawh baang hi ci, James 2:10 Sinai mual tawzang ah bawngno lim a biak pen uh hehlua in amau te mawhna hang in Moses in Thukham gelhna suang pek 2 lei a denna pah hi. Deuternomy 9:17\nEden ah a kikham singgah neekna:\n1. Eve in Thukham nambat 1-na palsat, (Ex. 20: 3)— Pasian dang bia kei in – Gul thu mang. Gen. 3:6\n2. Eve in Thukham nambat 2-na palsat, Ex. 20:4-6— Bawl tawmtawm seh tawm tawmtawm te bia lo ding. Gul thu mang.\n3. Eve in Thukham nambat 3-na palsat, Ex. 20:7—Topa mindai sak lo ding: Gul in Topa min thaangzat Evi in tua upna tawh Pasian min daisak. Gen. 3:5,6.\n4. Eve in Thukham nambat 4-na palsatna kimu lo hi, Ex. 20:8-11–Sabbath tan ding phawk in. Gen. 2:2,3 Pasian bawl hi.\n5. Eve in Thukham nambat 5-na palsat, Ex. 20:12– Nute Pate zahtakin: Gul’ bawlin amah abawl a pa Pasian zahtak lo in dem sawm zawsop. Gen. 2:17; 3:5;7.\n6. Eve in Thukham nambat 6-na palsat, Ex. 20:13– That kei in. A nungta nuam selua thumanglo in Gen. 2:17, amah leh amah leh a pasal kithahna ciang seem, Gen. 3:6,22-24… singgah, Pasian’ phalloh ne uh. Mawhna thaman in sihna hi. Rom 6:23.\n7. Eviein Thukham nambat 7 -na palsat, Ex. 20:4 — Numei leh Pasal mawh pihna bawl lo ding. Gul thu mang in, Pasian dang, Todang neihna pen adultery-angkawm mawhna na ci Kha lam thakiam. Gen. 3:5,6.\n8. Eve in Thukham nambat 8 -na palsat, Ex. 20:15— Gu kei in. Pasian’ aituam singgah gu – Tithe pia lo-te agu hi. Mal 3:8-10.\n9. Eve in Thukham nambat 9-na palsat, Ex. 20:16— Zuau teci pang kei in: Zuau gen kei in. Gul in Evi tungah zuau genin, Evi in sangsiamin apasal tungah zuau teci pangpah hi. Gen.3:6 Gul in Pasian’ bawl na lamdangte Evi lakin Pasian thupitna musaklo in hazaatna lungsim guan zaw hi. Amuh te iip lah sak. Gen.3:5,6.\n10. Eve in Thukham nambat 10-na palsat, Ex.20:17— Haza kei in: Deihgawh, Eeng, hazaa— deihgawh cih pen thuhoih lungsim hoih hi. Eeng zong thuhoih lungsim hoih hi. Hazaa cih pen huaiham-na ut taak utna hi in amah bek in nei leh ut cihna hi, Pasian a hazaa dingin Gul in Evi bawl. Gen. 3:5. Evi thangpai sak. Ama lungsim puak Evi hawm. Pawl mat. Leitungah gal hi zahta a omna pen Thukham nambat 10 palsat man hi. Mihing a tampi in a hih nasep hih hi. SDA te kidawmni. SUM zatna VAN zatna khat peuh i neihte Manual leh Policy tawh kituak a Committee in a khensat ahih kei nak leh SUMKEEM te Pastorte Presidentte a kuama-peuh in Policy phalloh pi-in ama thu tawh a geel a zat a sep leh hih Thukham a palsat ahi hi. SDAte hih thu ah kidawm mahmah ni. Satan nasep a daupai a lawhcing pen hih mun hi. Committee in Policy zui in khensat thei bek hi. Kain in Abel tungah Gul’ lungsim apuak ii guu hazatna hong lakkhia.\nSabbath pen Gul in THUPI asak penpen leh Pasian in a THUPI a aneih ahih sawnsawn tawh EDEN huan sung pan kihawl khiat khit teh Huan pualam ah manlang taka kipalsat ding geelna Gul in nei pah hi. Cain sungah ama lungsim hoihlo guanin thangpai sak phot a 2. A nu a pa te in a palsat ngamloh Sabbath pen palsatin sep hun leh khawl hun amau ut bangin zang lel. PP 81. Tuanpupate leh Kamsangte, 51.\nSabbath — ” Thukham sawm (deacalogue thupiak sawm) laka a thupiak gol penpen (The greatest commandment in the deacalogue), EW.65 Thukham 1 pan 3 teng atelsak thukham ahih hang hi. Hang tak-a kilangpan’ pen Thupiak ( thukham ) 4 na hi. Hang tak a kiseem ngam pen Thupiak (thukham)10 na hi. Kam-a pau a kizangkhai zat pen Thupiak (thukham)9 na hi. Hin- gim a nak nam pen hinapi sih gim a ciik nam pen Thupiak (thukham)8 na hi.\nTHUKHAM 10-na: Topa in i sum ngahna limtak na en. JUDAS. DA 718-” A khut sung a hong tung sum tawmno khat in ama a dingin mawh zolna hi den hi. Khrist a ding a sep nengno khat a neih ciangin biakna vai-a sep khat peuh a neih ciangin, tua taang sum (fund) tawmcikno khat mah pan amah leh amah a kiguai den hi. Topa adinga sepna khempeuh ah thaman kipiakpiak pen khialna lianpi ahi hi.”\n2T 345– ” Topa adingin kamtaai i sep pak vannuai sum-a lei (buy) den pen khial theih tawp a khial ahi hi. Tua bang a semte in sum kholna a sum teng , zangmangin Pasian nasepna a suliam uh hi.” THUKHAM 10- na: Sum ngah Sawm ah Khat: Hih pen Pasian nasem siate a kiguaihna: Sum siangtho hi. Sawm a khat Sum siangtho khasum a saang a sep nengno khat aneih teh thaman sum alak veve lai nop leh a kha sum piak lai ding Pasian in geel lo hi. Sawm a Khat pen biakinn lam nading sum hilo hi.A zat nading Pasian in a sehnasa omin i theih kei leh i laibute dong ni. Sum om tah ci a kizangh hihet lo hi. A zat nang mun ah zat ding bek hi.\n“NOPTAK SA PAH KEI NI, GUU HONG NEI THEI KHA DING HI”\nMyanmar Union Mission ah kum tampi ka sep sungin LEGAL A ND TRUST Department zong leen kha ing. Japan Gal pan tu ciang ka khoptuahna ah Tuahsiatna pen NOPTAK a kisak pahna tam mahmahin lauhuai mahmah sa ing. Hih thulu tawh thupiang honkhat gelh\nin. Kawl gam bup thupiang hi kei na in tam sim mah huam kha. A gol om a neu om. Pasian in neu sa tuan kei. Pasian tawh kisai SUM leh VAN te i zeekna ah Laisiangtho leh Policy lo in zat ding.\nMEIDAWI MAHMAH ZAW NI:\nThukham 10 a om lakah nambat 4 na leh 10 na mah kisimtham kilangtang palsat pipen danin kimu. Leitung bup in nambat 4 na hua pen. SDA te nangawn in nambat 10 na kipalsat pen. Thukham nambat 10 leh Thukham nambat 8 kikop zah a mihing; lungsim a zo Thukham dang a om hia? Gu (steal) cih kammal in gutate’ guuk bek a gen hilo hi. Guk khuankhuan sangin paulap nei a zat pen Pasian in hua zaw hi. Pawl khat in van a lei ciangin a van ii man zah sang a tam zaw voucher ah gelh sak uh hi. pawlkhat in pawlpi van leh amau’ van keem khawm uh in mau; van a puah uh ciangin a sum bei teng pawlpi van puahna in gelh uh hi.\nPawlkhat-in zato lam Nurse-te Doctor te’ signature ( abawltawm uh) tawh Medical Bill bawl thei uh hi. A seal khawng uh (a bawltawm uh) khen uh hi. Pawl khat in Mawtaw a tam mante tuang danin Bill bawl uh a, atawm mante a tuang uh hi. Pawlkhat in pawl sum amau zatnopna ah na zang uh in va dong tel le hang leitawi pak in sum phazah hong lak thei uh. Amau’ zat ding atam nadingin sumpi piak hanthot siam uh.\nHih bang teng i et ciangin amau mah “pasian” a kineih uh na hi. Thukham 1 na Evi kikheel. Ei zong kikheel kul hi.\nPASIAN’ PAHTAAK LOHTE’ OMZIA\n1. Egypt Ta upa gan upa khempeuh vat mai, that cip, Ex. 12:29.\n2. Noah Hun lai-in Innkuan khat leh Ganhing namkim nupa kop losiah Tui kia sak, ni 150 sung tuiciin in vuk uh, Gen. 7:17, 24.\n3. Israel te Egypt pan a a paikhiat uh ciangin a nungdelh Pharoah Amenhotep II leh a galkap teng Santuipi laizang ah Tui in phum lum. Ex. 14:28; 4T 24, 25.\n4. Korah, Dathan, Abiram a innkuan pih Mosi leh Aron langpang hang in Pasian daan – Leihawm sungah tuak sak, tuahpha lo hi hong kawdawk nawn kei uh. Nim. 16:32 (Tonzanga Mi khat in Tungtuun sung leihoih akhuatkhuat leh tuahpha lua in hong kawdawk nawnloh tawh kibang uh).\n5. Hih thupiang hanga alungkimlo makaite angawh midang 14700 Topa in pul natna tawh kam hum cip. Num. 16:49.\n6. Cih-a cihtheihloh Sodom leh Gomorrah Gam kuam a teengte in kihhuai gamtatna hang leh thukham palsatna hang in Meitui guah “zu sak” Pian. 19:24 (Pian. 18, 19) Lot’ Zi thu mang lo, nung hei-in Ci khuam suak. Gen. 19:26.\n7. Lothak kizuan ta in Lothak-a kizang theilo ding khempeuh kihaaltum ding, Malachi 4:1; Micah 4:8; Jn 14: 1; 6; Rev. 22:1-7.\nSOURCE: Conference kithu zakna, Vol 4 (April-June, 2018).\nPr Daniel in leitung nuntakna nusia in tawlngakna hong laksan ni May 31, 2019 ni in ama laikung pan khat ih koih khia hi. A na a sepsak ih biak Pasian mai ah eiteng tawh thangkik ni ciangin kimu kim tek ding lamen hang.\nSee also Upna Hanga Diktanna\nTags: Adventist Thupuak, Articles, Pr D. Nangno\nPrev post Lesson 10: Haksatna Hun Tawmnote\nNext post Picking Up the Trash


timestamp: atn

url: =MALAYSIA GAM leh ZOMI TE - Laibu Saal\nHome > Thuluui/Articles > MALAYSIA GAM leh ZOMI TE\nMALAYSIA GAM leh ZOMI TE\nMalaysia gam in mikang te’ khutsungpan’ August 31, 1959 kum in gam suahtaakna a ngahhun akipat kumpi makaite’ veina, gam itna leh thumuhna tungtawn in gam leh mipih te a ding asepna hang un tuhun teh hih Malaysia gampen Asia gamsung ah gam khangto peh khat in ki ciamteh hi.\nMalaysia gammi ci a minam akithei zawdeuh khenpi thum om in; Malay minam, Sen minam [Chinise], leh Indian ci-in ki theizawdeuh hi. A gam in taangpi a kizangkampau pen Bahasa kici a,zumkong,mangkong pai naah hih Bahasa theilo in thu leh la vaan haksamahmah hi. Tualo pen mikangpau i theihnaakleh tawmkhat omdan nuamzawdeuh cih ding hi.\nMalaysia gam a minampi thum akicite pen Indonisia gam, Sen gam, Taiwan gam, leh India gam pan’ tuma kumtampi lai a, Malaysia gam alutte hiuh a, amau zong hunkhat lai peemtate mah na hiuh hi. Hih minampi thum te a hilo mipi inzong aphawkkhak loh leh a mau mahmah zong milak ah ki tamhel khollo in gamsung khamtunggam khawngmah ah teen leh khuasak nuamsa apupa ngeina mah azuilai minam khat omlai-in tua minamte pen Orang asli kici hi. hih minam tepen Malaysia gam leitang neite hi a, Malaysia kumpi in zong adopmahmah leh a vaan mahmah minamte ahi uh hi.\nMalaysia gampen leitung ah sathau (Palm Oil), Buangnaai (Rubber), leh Siik namkhat (Tin) tampi apiangpen gamkhat in ki teel a, 1980 pan 1990 kikaal sung Malaysia pen South East Asia gamteng lakpan a khangto pen in kiciamteh hi.\nMalaysia gampen khenpi nih in kithei a, Nisuahna lam Malaysia (East Malaysia), leh Nitumna lam Malaysia (West Malaysia) ci-in kiciamteh hi. Nisuahna lam Malaysia te pen Sabah, Sarawak kici a, nitumna lam a hihleh Pennisular Malaysia kici hi.\nGam khantohna dungzui in gam tuamtuam pan’ minam tuamtuam te’n khualzin na leh sumzon na in kizuan ngeingai a hih man in minam kimna, ngeina kimna omna gamkhat ahihi. Gamkhantohna tawh kizui mah in siatna, khamtheih-guihtheih mahzong tampitakmah naom in migilo, guta cihte zong a diilpi mah in naom hi. Sabah-Sarawak gamkhen lam ah ei Zomi ki ommello in, nasem silbawl a, a tampen i omna gamkhen a hih leh Pennisular Malaysia kici-in tua gamkhen ah ki omkim zaw hi.\nMALAYSIA GAM AH I LUTZIA LEH NUNTAAK KHUASAKZIA\nZomi te a tamzaw i tenna Kawlgam/Zogam pan hi-in gamkumpi makaihzia, kiukzia hoihlohna hang leh gentheih, haksatna tuamtuam te hangin Zomi tampi-in sanggam u leh nau, it leh ngaih leh pianna Nu leh Pa nusia in, leitungbup phial ah i kitheh thaang a, tua lakpa’n hih Malaysia gam ah zong Zomi te a tampen dingin ki ummawh hi. Zogam pan gamdang tuntheih na ding lampi tuamtuam kizangin kipaiciat a, adiakdiak in hih Malaysia i luutzia pen kibanglo in lampi tuamtuam zang in kipai ciat hi.\nMALAYSIA I LUUTZIA\nMalaysia gam ah Zomite i luutzia pen pawlkhat leh pawlkhat kibanglo in, a taangpi in paizia namthum tawh Malaysia gam kiluut hi. Permit tawh a luut om in, Visit leh Leilam tawnin a luut cihbang in kiluut ngeingai hi.\nPawlkhatte work permit tawh paiuh hi. Hih work permit tawh apai te pen, Malaysia gam a luutphet in a pu dingte’n vanleengtual ah dawnuh a, nasep nading munah puaksuakpah uh hi. Gam khempeuh pan’ hih permit tawh a paite khempeuh zong a permit ngahdan kibangkimlo laihi. Pawlkhatte ansai (Restaurant), pawlkhatte innlamna (Construction), pawlkhatte Company cihbang in kikhen leuleu a, khat leh khat permit ngahdan kibangkimlo uh hi.\nPermit tawh a luutkhempeuh peh utbang leh deihbang in vaaktheulo uh hi. Apu (Boss)te’n laibu (passport) kepsak uh a, a nasepna mun ah ki bilh/kulh cip uh hi. Tua kawmkal ah nasepna lamet banglo, sum leh paai thalawhna lamet banglo, pu (boss) te thumaanlo cihbang haksatna tuamtuam tawh nasepna leh laibu(passport) nusia in ataikhia kitam mahmah hi. Hih a taikhia khempeuh pen beem hikhin a hihman in Malaysia gam thunei kumpi te’n a ut hunhun in a muhmuh na ah hong manthei uh hi.\nPawlkhat te pen visit tawh paiuh a, hi visit tawh apai te zong khenkhat Malaysia direct in apai omin khenkhat te Singapore lam pa’n alut oma, khenkhat te pen Thai pan a luut omhi. Pawlkhat te leuleu pen Korea pa’n hong luutkik zaw uhhi. Malaysia direct a alut te’n thakhat(one mounth) visa ngah uh a, tha khat abei teh tha khat mah visa sotto thei uh hi. Tualo gamdang tawn a hongluut ta ahih leh visa ni 15 cih bangciang bek ngah uha, visa abei teh ki sotto theinawnlo in visa beima Kawlgam aciahkik lote pen beem in omuh hi. Beem i cihciangin khutnguak (khut sung ah Malaysia gamsung omtheihna phalna bangmah neilo)cihna hi. Tua ahih man in Malaysia gam thunei ulian te in a uthunhun in hong man thei uh hi.\nPawlkhat te leuleu pen leilam tawn in Malaysia hongluut uhhi. Hih leilam tawn a Malaysia hongluut te ahih leh lungkham a Malaysia hong luut cihding hi. A pai na uh lamkal ah thusia lasia haksatna tuakthei uh a, gamgi dung khawng ah utlohpen in mat leh hen tuakthei uh hi. Kawlgam pa’n a din khiat akipan Malaysia atun uh pen hun leh ni zong kibanglo leh puaisa (agent) zong kibanglo ahih manin khenkhat te ni 5 sung in tungthei uh a, khenkhat te leuleu pen ni 10 pa’n 15 sung bang sawtthei uh hi. Tua kawmkal ah khenkhat te mat leh hen tuakin, khenkhat te Malaysia tung loin a mangthangzong omthei uh hi. Hih leilam pa’n a paite zong pau leh haam theilo a hihman in koi mah vaakngam pakpak lo uh a, mat leh hen tuakkhaak ding kidopna in lungkhamna tawh kidim uh hi.\nMalaysia gam ah Zomi te mimalsim in numei naupang avekpi 15000 val bang kipha ta hi. Kawlgam muntuamtuam pan hongpai bek hiloin Zomi te Malaysia gampiang/suak bekbek zong a 100 a sim kiom ta hi. Hih 15000 bang apha Zomi pen Malaysia gamsung sep leh bawl, nuntaakzia kibangkimlo a, omna omdan zong kibang kimlo hi. A tamzaw ih taihkhan kisaap in Khuapi sung ah kiteengkimzaw hi. Pawlkhat te pen nasepna mun zuileh apu (boss) te’ gelna zui in omna khawlna ngah uh ahih man in apu te’ gelnana ah khuasa uh hi.\nNasepna ah naseppih lawm leh gual te’ bawlsiat athuak khazong kiom a, Boss te’ bawlsiat athuak zong i om kawmkaal ah thaman ngahloin thaman piaknoploh man a, hawlkhiat athuak zong kitam simsim hi. Pawlkhat te leuleu pen gamsung muntuamtuam ah buuk lamin ateengzong kiom hi. Hih gamsunga buuklam in a teengte pen kumpi thunei te’n buluh theizel uh ahih manin zan alup uhciang in zanthapaai duty tu ding kiseh cihbang in khuasa uh a, natl eh at zong tammahmah ahih amn in omdan nuntaak khuasak zia haksa mahmah in, NGO tuamyuam te’ huhna tawh a khuasa zong tampitak kiom hi. Khuasung zong phapakpak zolo uh hi. Hih taihkhan sapin aom tepen a tamzaw cithei zawdeuh te, muntuamtuam pan huhna anei te leh zi leh ta tawh aom te hizaw deuh uh hi.\nZomi pawlkhat leulau te’n khuapi sungah ansai khawng neizo uh a, pawlkhat te leuleu pen cimawh in omnading neilo in aomzong kiom veve hi. Malaysia kumpi’n a gamsung ah phalnatawh aomlo naupang hita leh a kuakua cih omlo in pilna sangkah phallo ahih man in, Innkuan tawh aom naupang anei te’n a tate uh minam kipawlna (community) gambeel (refugee) sangte ah lai/pilna sinsak uh hi. Naupang khenkhat te ahih leh lai/pilna sinna ding lemlo ahih man in innsung ah omcip uha, koi mah vakkhiathei khollo uh hi.\nZomi atamzaw beem vive ahih dungzui-in, omna ah suakta takin om theilo a,nasepzong munkhatbek ah nuamtak in semsuak theilo zong tampitak kiom in, pawlkhat te’n innlam sum athaak zawh mahbangin, pawlkhat te leuleu amah leh amah zong ki khuapha zolo cihbang zong Zomi sung ah ki tam mahmah hi. Zomi pawlkhat te leuleu nasep neilo, tanau zi/pasal te huhna tawh bangmah semlo in gambel hihna dungzui-in a pum omcip zong kitam veve hi.\nMalaysia ah NGO te’ nasepna leh Christian te nasepna dungzui-in gambeel mitampi tak in noptuampih mahmah uh a, tua lak ah ei Zomi tampitak zong kihel hi. Hih beem vive lak pan in UNHCR te’n register apiak a tamzaw hibilbel ahih man in, omdan khawldan tawmkhat ki lungmuang zawdeuh, kisuakta zawdeuh cih ding hi bilbel hi. Khuasung khawng avak uh ciang in guta buluh khawngtawh kituakthei zel a, neisunsun teng laksak magzel uh hi. Pawlkhat te pen vuakthuak ngawp in zato kitun cihzahdong bang om thei hi. Malaysia gam ah Zomi te’n a tuaktheih zel pen guta buluh bek hilo in pute a kici gamnei/kem palik (police) te zong lauhpi khatmah a hihi.\nMat leh hen a tuakkha te thuakdan leh suahtaakdan zong kibanglo in pawlkhat te tha 6 kiim bang leh ciingsat angah a ommahbang in pawlkhatte thong tung selo in tha 3, pawlkhat te tha khat cihbang in thuakdan zong kibanglo hi. Pawlkhat te leuleu pen Palik te’n a matna munpa’n sumtawh kitan sak uh hi. Ki tatdanzong kibang kimlo in pawlkhatte pen RM40, RM50, RM500, RM1000 tawh athu, ahun leh amun dungzui in sum leh paai tawh kitanh thei uh hi.\nThongkia khenkhat te pen ngamngi kipuak in, ngamngi pan sum 2000 val khawngtawh kitanh kik a Malaysia luutkik a ommah bang in pawlkhat leuleu pen UNHCR in a lakkhiat zong pawlkhat om uhhi. Hih ngamngi kipuak te dinmunpen a cikzet huai mahmah thu tampi om hi. Malaysia kumpi thunei te’n Thai ngamngi apuak uh ciang in puaisa (agent) te khutsung ah atamzaw tung uh a, innlam hitaleh Malaysia gamsung tanau meltheih lawm leh gual te’n sumtawh atat/alei zawh pahkei leh puaisa(agent) ten vuak cihtakin vuathei uh a, mundang, midang kiang ah sal dingin hong zuakthei uh ahihman in mat leh hen tuahkhak ding laupi pen in kinei hi. Hih bang in gentheih haksat, mat leh hen thuak Zomi sungah lungsim kiukzolo in lungkia gawp uh a, a hai lawh Zomi tampi kiomta hi.\nZomi te’n Malaysia gam ah i tunzia kibanglo, nuntaak khuasak danzong khat leh khat kibanglo himah taseleh lauhuai haksa nuntaak haksa kisamahmah a, pawlkhat te’n nuntaakna a beilawh uh hangin Kawlgam/Zogam nusia in Malaysia atung khempeuh atamzaw in UNHCR te a lunggulhna hang in kitung a, UNHCR te’ hungelna leh panpihna dungzui-in a tamzaw kikhuasa ahihman in, haksa in lau huaina tammah taseleh Kawlgam a nuntak sang in nuamsazaw uhhi.\nMalaysia ah UNHCR te’n register apiak/angah mikhat pen kum nih sungin UNHCR te’ vaihawm siamna tawh gamthumna kitungthei ahih man in Zomi atamzaw in Malaysia gam ah i tuak leh i thuak thute ki theihlohbawl/kimanggilhbawl zah dongin a omuh hizaw a, hih Malaysia pa’n gamnuamzaw tuntheihnading in hanciamna hizaw ahihman in Malaysia gam aomsung un thuhaksapi tampi tak a kiphuutkhak hang’ Malaysia pa’n atunnading gamte mitsuan in/nhak in neiuh ahihman in sum leh paai nasep silbawl te leh thudangdang te ah haksatna tampi aom hangin, Malaysia ah tawmvei aom honsungteng pen atamzaw in Malaysia a ompen nuamsazaw uh hi.\nSource ; http://phunom.wordpress.com/2010/08/13/malaysia-gam-leh-zomi-te/\nItem Reviewed: MALAYSIA GAM leh ZOMI TE Description: Rating: 5 Reviewed By: Cinpu Zomi


url: =Tulaai Leitung Thuthang Tuamtuam Updates Feb12, 2015\nYemen gam a om US Palaai zum nasemte in Sanaa khuapi Vanleeng tual anusiatkhit phet February 11, 2015 ni in US Palaai zumte zat mawtaw 20 vaal Houthi thautawi pawl in matsak uhhi. Houthi thautawi te peen Yemen gam kumpi langpang kipawlna hia, Iran gamte tawsawn mahmah te ahi uhhi. UK,US ten Apalaaizum uh February 11, 2015 ni in khakkhin uha, French ten February 13 ni khakding ci uhhi. Germany ten zong kokia omnuam kei mai ung asawtlo in khakta nung ci in February 12 ni in taangko ta uhhi. Yemen gam peen tulaaitak Tualgaal atung hi a al-Qaeda migilo ten anuai lam teng, Shia Houthi ten akhuapi, al-sharia ten cih bang in abekbek in lahit hit tek uhhi. BBC\n· Kawlgam sung ah White Card kici ciaptehna laaikaang atawi te kawlgam kiteelna ah Mee khiatheih ding ci in sawtnaailo khat in Kawlgam Parliament in thukimna nei himah leh February 11, 2015 ni in White Card acihkheempeuh kibeisak ta hi ci in Kawlgam kumpi te in taangkokhia leuleu uhhi. White Card tawi kheempeuh in March 31-April 31 ni kikaal kumpi ah apkik ding ci uhhi. BBC\n· Shan gam leh Sen gamgi Laukai khuapi sung a om Dah-Kah-Sah kawlgam gaalkaap te leenpi Kokang gaalkaap ten February 9-12, 2015 ni ciangdong nisim in kikaapna aom ban ah Feb 12 ni in nasiatak in sim ek uh ahihman in khuasung mite khepi thawlthawl na munciat ah gaaltaai zihziah uhhi. Ni 4 sung bang kikaapna ah Kokang gaalkaap 3 bek sipan ci in gen uhhi. Kawlgam gaalkaap te ahihleh Gallkaap nautaang 42, Alubawk 5, sikhin in Alubawk 11 leh Nautaang 62 liam uhhi. gaalkaap mawtaw 5 zong beilawh uhhi. .BBC\n· President Obama in IS migilo te Beltung khiat bektawh kicing sazo mahmah lo in gaalkaap tha ngiat tawh Iraq anuai bang un nuaikik theihnading in Congress dawlnih ah laai leh kam mahmah tawh February 11, 2015 ni in thuum ngeetngut hi. Azenzen in Congress in thukimna ongpia leh IS te gual lel ngeingei ding ci in Pu Obama in cil tui kaailiang in gen niloh hi.BBC\n· Ukraine gam sung ah daihna aom theih nading in German,Piantit,Ukraine leh Russia te Balarus gam Minsk khuapi ah February 11, 2015 ni thukikup khopna nei uha, Russia te sawltaak thautawi te leh Ukraine kumpi te February 15 ni zingsang tuung akipan langnih kikaap nawnlo ding in thukimna hoih ngah uhhi. Tua ban ah Ukraine gamsung a om gamdang gaalkaap te Russia gaalkaap kihemkhia ding cihte a kipan thukimna nam 7 ngah uhhi.VOA\n· Niger gam sung ah huaisia tak a agamta Boko Haram migilo te Niger gaalkaapten February 6 nipan kipan ado ngekngek uh February 12 niciang migilo 260 thatlumzo uha adangtampi man in gialhiam tampi zong matsak zo ci in February 12 ni in taangkokhia uhhi.VOA\n· USA gam North Carolina state Chapel Hill khua ah Mikangte Craig Stephen acihpa in Feb 10,2015 ni in avengte ahi Muslim biakna zui unau putu vive thum kaplum ziau in palik te kiang ah ki ap hi. Hih mi 3 te February 12 ni in kivui a Muslim biakna zui mipi 5,000 in si zui uhhi. Palik te upmawhna ah mawtaw koihna vaai kinial napan kikapna piang hiding in ummawh uha, athuakten bel Muslim te ongsimmawh cihlam la uhhi.VOA\nLungdam mai ei\nLeelkhial,hawmkhialh aom leh Ngaihdam bawm sung ah maw


url: =USA, New York pan Pi Khual Za Man (Buansing, Pyidawtha) in hongnusia :: ZOMI DAILY\nUSA, New York pan Pi Khual Za Man (Buansing, Pyidawtha) in hongnusia\nposted on 8 September 2020 at 8:40 am Lomkholna: Dahpihna, News, Pyidawtha, Zomi\nMangpha Pi Khual Za Man (Kum 72) Buansing Beh – Pyidawtha khuami New York City aa ateng Pi Khual Za Man in abeisa September 5,2020 in Sin natna tawh hongnusia chih thu izak man in ZIUSA kipawlna mintawh dahpihna i pulak hi.\nPi Man pen abeisa kumtam pi tak ZIUSA ah ma apang tulaitak Advisor Dr. Do Khup,Dr.Pau Pi leh Pu Joseph Mung te i Pianna Nu ahihi. Pi Man Zomite kipawl khopna Zomi Innkuan New York City ah member khat leh ZIUSA Genvai member onglut ni 10/17/2013 akipan tunidong active member khat ahih manin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPi Man luanghawm tawh anunungpen hunzatkhop ding hong tungding Saturday September 12, 2020 9:00am in Memorial Service (Papavero Funeral Home) ah Service man khit ciang Mt. Olivet Cemetery ah Rev. Dr. Do Sian Pau in vuina nei ding hi.\nSuah ni : December 12, 1947\nSih ni : September 5, 2020\nBeh : Buansing\nKhua: Suang Zaang; Pyidawtha\nBody view : September 11, 2020 Time: 6-9 pm\nPapavero Funeral Home, 72-27 Grand ave., Queens, NY 11378\nVui ni: September 12, 2020\nA mun: Papavero Funeral Home\nSpeaker: Rev. Dr. Do Sian Pau\nA hun: 9-11:15 am\nService man khit ciang daitan na ding mun Mt. Olivet Cemetery ki pai suak pah ding hi.\n65-40 Grand Ave. Queens, NY 11378\nMore: ZYA te’n Pyidawtha khuasung hawkguam tuiluan nading Pipe thuah\nPi Man hong nusiatna hanga adahakap alungleng khuangai Innkuan pih tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi – Zomi Innkuan USA, Inc.)\nPrevious: A daupai makaite (Marks of Successful Leaders) ~ Rev. Dr. Pau Khan En\nNext: I minam hihna, biakna leh Politics Party ki bangci lamdan\nMalaysia ah Zomi Nam Ni siim phei – 5 ~ Hau Za Cin\nKawlpi, Tahan akipuakding thau honpikhat lamkal ah kiman\nOxygen kikawm theita ~ Sia Do Khup\nMalaysia ah Zomi Nam Ni siim phei – 2 ~ Hau Za Cin\nLia leh Taang ~ Pu Zokhai\nNaupangno leh Singkung


url: =sen Amra Top in Black | REVOLVE\nUnfavorite sen Amra Top in Black in Black\nShare Amra Top in Black on Facebook (opens in a new window)\nShare Amra Top in Black on Twitter (opens in a new window)\nShare Amra Top in Black on Pinterest (opens in a new window)\nShare Amra Top in Black on Google (opens in a new window)\nFront draped, twist detailing\nRevolve Style No. SEN-WS14\nManufacturer Style No. AMRA\nAmra Top in Black


url: =Lungdambawl le Gupna bukim. Agelh ~ Rev. San Cung Nung - Laibu Saal\nHome > Thuluui/Articles > Lungdambawl le Gupna bukim. Agelh ~ Rev. San Cung Nung\nLungdambawl le Gupna bukim. Agelh ~ Rev. San Cung Nung\nLungdambawl le Gupna bukim.\nAgelh ~ Rev. San Cung Nung\nThu um mi paw/khatte'n Lai Siangtho sungah Lungdambawl (Christmas) cih kammal om lo ahih manin bawl ding hi lo hi, a baw/te zong khial hi, ci uh hi. Ahi zongin i hih khempeuh Lai Siangtho sungah a omkim hi tuan lo hi. Gentehna in, sehsuah piak ding pen a piak nop kei uh leh Thuciam lui thu hi, Thuciam thak sungah om lo hi ci uh hi. Bangbang hi taleh "Lungdambawl" a tangthu sut nawn loin leitung mite adingin phattuamna bang om hiam, cih tawmkhat kikum ding hi hang.\nAdam hangin mi khempeuh mawh khin a, Pasian maipha tawh kigamla hi (Rom.3:23; 5:12). Mawhna hangin mihingte Pasian tawh kikhen a, tawntung nuntakna kitaan khin zo hi. Lai Siangtho in "Mawhna' thaman in sihna hi" (Rom.6:23a) ci hi. Ahi zongin Jesu in leitung mite khempeuh gum dingin hong paisuk a, amah a um mite tungah gupna le tawntung nuntakna letsong hong pia hi (Rom.6:23b; Efe.2:8-9).Tuapen Lungdamna thu kici hi.\nJesu in, "Mizawngte kiangah Lung-damna thu zaksak dingin Pasian in kei sathau hong nilh zo hi" ci hi (Lk.4:18). Mi-zawng a cih ciangin ci le sa zawnna le kha-lam zawnna gen hi. Jesu hong suah ciangin vantung mite in mizawng tuucingte tungah a masapenin na tangko uh hi (Luk.2:10). Jesu leitung a nuntak lai-in ama i nungzuite le thu-urn mite pen mihau le mipilte hi lo hi, mizawng daipam micimawhte le mawh-neite ahi hi. Jesu in "Mizawng note in thupha na ngah ding uh hi. Banghang cih leh Pasian gam in (Lk.6:20) ci hi. Khalamah a zawngkhalte, khalam mittawte gum dingin Jesu hong pai ahi hi. Khalam tawntung nuntakna ngah ding pen nadangte sangin thupipen hi. Jesu in sihna a uk dawimangpa ukna sung panin ahi zongin, tawntung sihna a kihta mite suahtakna a ngah theih nading ahi zongin naupang bangin si le sa tawh hong piang a, singlamteh tungah sihna thuak hi (Hb.2:14-15)ci hi. Tua ahih manin kha gupna le tawntung nuntakna pen Jesu upna hangin kingah thei to hi. Halleujah!\nZakkhias siahdongte ukpa pen hau mahmah napi'n a lungsim suakta lo ahih manin Jesu tawh kimu dingin hanciam hi. A kimuh uh ciangin Zakkhias in a lungsim sung a om khempeuh Jesu khephungah sungkhia zihziah hi.\nSuahtakna ngah bek tham loin Jesu in, "Hih pa in Abraham' tapa ahih manin to ni-in hih inn sungah gupna tung hi" ci hi (Lk.19:9). Biakna makai hihna tawh a kihencip a lunggim khia mahmah Nikodemas zong a suahtak theih nadingin zan laitakin Jesu kiangah pai hi. Jesu in tuapa nihvei suakkik dingin a gen ciangin a lungkham semsem hi. Jesu in mihing Tapa urn in, tawntung nuntakna na ngah ding hi. A um lo mite in to-in thukhenna a thuak zo uh hi, ci hi (Jn.3:1-18). Na lungsim suahtakna le gupna na ngah theih nading Jesu urn in. Na suakta taktak ding hi. Khris in hong suaktasak hi (Ga1.5:1). Hallelujah!\nTua ahih manin gupna sungah khalam le lungsimlam gupna bek tham loin pumpi cidamna zong kihel hi. Damlo mite' Jesu kiang a tun uh ciangin Jesu in damsak hi. Jesu singlamteh tungah liamna a thuakna pen pumpi natna pan dam nading ahi hi (Isa.53:5; 1Pit.2:24). Late sungah "Ka mawhna khempeuh hong maisak a, ka natna khempeuh hong damsak hi" ci hi (Lt.103:4). Hih munch mawhmaisakna le cidamna genthuah hi. Jesu Khris sisan luanna hangin mawhmaisakna kingah a, a liamna hangin natnate panin damna kingah hi. Tua bek tham loin hamsiatna le zawngkhalna pan hong honkhia hi (Ga1.3: 13; 2Kor8:9).\nLungdambawl pen Pasian in leitung ah a Tapa Jesu hong piakna hangin a piang ahi hi. Pasian in khuamial gamsung pan hong honkhia a, (K0/.1:13)a Tapa Jesu a urn mite gupkhiatna le tawntung nuntakna a khawnkhongin hong pia hi (Jn.3: 16; Rom.6:23b; Efe.2:8-9;). Jesu hong suah tak ciangin vantung mite in "Nakpi nuamna thu kong zasak ding hi. Tuni-in David khua ah Topa Khris ahi hong Gumpa in note adingin a suak zo hi" ci hi (Lk.2:10- 11). Pasian in leitung gammial sungah khuavak tangsak dingin Gumpa Jesu hong sawl hi.\nTua ahih manin gammial nasem a masapen in Pasian hi a, gammial nasepna zong Pasian ahi hi. Khuamial gam sungah dawimangpa hencipna a thuakte adingin Jesu Khris pen 'nuntakna khuavak" ahi hi (Jn.8:12). Jesu in, "Keimah in leitung khuavak ka hi hi" a ci hi (Jn.8:12; 1:4). A urn mite khuamial sungah om nawn loin khuavak sungah a nungta uh hi. Tua ahih Lungdamnathu hangin America gam panin Adoniram Judson in gammial ahi Kawlgam ah hong pai-in a nuntakna hong pia hi. Zomite adingin Arthur Carson in Hakha dong paito vingvengin Lungdamnathu genin a nuntakna pia hi. J.H. Cope topa in Tedim gam ah Lungdamnathu hong puak bek tham loin Zolai zong hong bawlsak lai hi. Sangmang Carson le Cope topa in gammial nasepna ah a nuntaknate pia in Hakha ah a luang kiphum hi. Banghang cih leh "Itna" hang bek ahi hi.\nAnnek tuidawn adingin sum bangzah bei ngam cih sangin khuamial gam sungah a kihencip mihing bangzah tungah gupna bucing, Lungdamnathu tangko thei a, mi bangzah in Jesu Honpa le Topa in sang thei hiam cih thupizaw hi.Nisuahna gam lam panin mipilte in Jesu suahna mun thei loin kumpi Herod a dot uh teh kumpipa in siampite le lai-theite dong hi. Tuate in Jesu pen Judah gam Bethlehem khua ah suak ding, ci-in kamsangte genkholhna gen uh hi (Mt.2:6). Siampi le laitheite in Jesu suah na ding mun thei mahmah napi'n Jesu urn lo uh hi. Jesu sing- lamteh tungah a sih dongnialzen uh hi. Bangzahtakin hehpihhuai hiam? A thu telluat sangin A mi up ding thupizaw hi. Jesu sungah GUPNA BUKIM om hi. Neih ding sawm inla a thei lo mite tungah va gen in. Tua in Lungdambawl taktak hi ding hi.\nItem Reviewed: Lungdambawl le Gupna bukim. Agelh ~ Rev. San Cung Nung Description: Rating: 5 Reviewed By: cinpuzomi


url: =Singapore ah Zomi khat hongki thahsak: Piang Ngaih Don :: ZOMI DAILY\nposted on 28 July 2016 at 7:57 pm Lomkholna: Dahpihna, News, Sawltak, Singapore, Zomi\nSingapore gamsung ah Zomi numeikhat hongki thahsak nahihtuak mawk hi. Tuni dendiak mahmah in Straits Times ah kamupak a, Kawlgammi “Myanmar domestic worker” kici ahih manin kasim suksukleh aminpen Piang Ngaih Don na kici vevamawk ahih manin hih ka Zomi pihkhat hi ngelngel veh e ci’n kamit hong golvat lianghi.\nStraits Times te gelhna ah amin Ms Piang Ngaih Don hi a, akum 24 bek aphapan hihtuak hi. Singapore gamsung ah innnasem “domestic worker” dingin apai hi a, anasepna innteek te’n na suallum uh hihtuak hi.\nHongna thahlupsak innteek te pen Indian minam te hihtuak a, nuta khatin hongna thahlupsak uh ahihi. Hong thahsak te nuta pen anu Prema S. Naraynasamy kici a, kum 58 phakhin hi. A tanuzaw pen amin Gaiyathiri Murugayan kici a, kum 36 phakhin hi.\nHih te nuta zong Singapore kumpi thunei te’n mankhin a, tuni July 28 nizong thukhenzum kitunkhin cihi. Ih sanggamnu Ms Piang Ngaih Don pen hihte nuta in kathakmah uhhi ci’n tuni thukhenzum ah genkhia uh cihi. Hong thahlupsak ni pen July 25 leh July 26 kikal ci a, Bishan vengsung aom amau inndawl 9 na ah hong suamlupsak uh ahihi.\nHih hong suamlupsak te nuta pen zanni July 27 ni in Police te’n amat uh hi a, tuni thusit zong omkhin hihtuak hi.\nAugust 04 ni ciangin thukhenzum ah khatvei thusit thuakkikding uh a, a gamtatna tungtawn un sihdaan zong ki piatheiding cih kiza hi. Hite nuta pen bangmah launamel zong neilo in, om hit hiat lel uh cisawnsawn hi.\nTuni Police te Statement bawlna ah nung Tuesday ni 11:03am hunin Block 145, Bishan Street 11 ah buaina om cih kizasak a, Police te atun ciangin sanggamnu pen tangzo nawnlo, naknawnlo in aphualmah ah sipah cimawk hi.\nThuthang kizakna pan hiciangbek hiphot a, anu apa kuakhua, koi ah om cihte kitheilo, ki gelhlo ahih manin, hih sanggamnu vaitawh kisai atheite in ki zasaksawn hi. ZD Sawltak #zomidaily\nPrevious: Khangthak Siamsin ~ ST Mangno\nNext: Nanu honkhia zawding maw, na zi le ta honkhia zawding?\n29 July 2016 at 7:03 am\nLimtak nong simciansak manin lungdam ei.\nStarits Times maw Straits Times?


url: =Global Buanli Family: Tulaai Leitung Thuthang tuamtuam updates September 4,2013\nTulaai Leitung Thuthang tuamtuam updates September 4,2013\nTulaai Leitung Thuthang tuamtuam updates September 4, 2013\nSyria Tualgaal vaai koiciang tungta\n• US taangmi Senators te in 9/3/13 ni in Syria gamtawh kisai kikupnawina White House ah nasiatak in nei uhhi. Avekpi un Syria gam gaalkaap thatawh doding in thukimna nei uha, Maaikaal sung ah kalsuanzia ding ani akha geelkhiading in thukimna nei uhhi. Ahizong in Hih gaaldona peen ni 60 sung ciangtan hiding a President Obama in Congress te I thuphapiakna deih ingci ahihman in Congress thukimna la masa ding hi. Gaal dozia ding peen atamzaw thukimna ah Iraq gambang in dopaat mang in sawtpi vabuaipihding hilo in Syria gam kumpi langpang te zawhlohna munteng Vanlam pan nuaisak pak in Kumpi langpang te Zialbeh sakding cih thu ahihi.\n• Hih ni mah in Senators meeting sung ah Syria gam doleeng bangteng piangding cihthu te Secretary of State John Kerry, Defend Secretary Chuck Hagel leh Gaalkaap maangpi Gen Martin Dempsey te kihel uha, avek un tetti panna , thudotna Senators te in nei uhhi.\n• Pressident Obama in Congress makaaipi te 9/3/13 zinsang lam in kimuhpih a ciangtanna tawh Syria gam idoloh phamawh hi ci in hantawn hi. Suun lam ah Senators tetawh kimu in 9/3/13 zanlam in Russia gam ah kibawlding G20 khawmpi kahding in Sweden gamlam zuan in leengkhia a zing an zong nemanlo hi. Obama in Syria gam doding tha acialna pan White House pan gualzawhna angah suak a tun Congress Gualzawhna angahding bek kisam laai ahihi.\n• Syria gam tualgaal tawh kisai in mitampi asihnathu President Obama leh Japan Prime Minister Shinjo Abe te phone tawh 9/3/13 ni in kikum uh a , apatauhna thu uh apulaaktuak kawm un khut khat tawi khekhat khai bang a kalsuanding in kithukim uhhi. Tuaban ah hih Syria gam dona ding in 9/4/13 niciangciang, US mipi 10 lak ah 6 in thukimna neita uhhi.\n• French President President Francois Hollande in President Obama in Syria gam gaalkaap thatawh doding geelna aneihna te thukimpih a ahizong in hih Syria gam in Chemical gaalvanzang in kaute do cihthu te akitelciang dawnna kineipanding hi ci hi. Ahizong in Congress te thupha piakna mahtawh kagamtading hi ci in 9/3/13 ni in genkhia hi. Tuaban ah Europe gamkheempeuh in hihthu ah ommawkmawklo a gamtaangkhia ding in hansuah hi.\n• UK Prime Minister David Cameron in zong ama mimal in Syria gam gaalkaap thatawh doding a Presient Obama geelna thukimpih mahmah a ahizong in kaamsiatnatawh Congress te in na nialsan uh ahihman in dinkhawl hi.\n• Israeli Prime Minister Benjamin Netanyahu leuleu in President Obama in Syria gam gaalkaaptha zang a akhentatna hoihsa mahmah in alungdamna 9/4/13 ni in pulaakkhia hi. Tuaban ah Defense Minister Moshe Ya'alon kian ah I Innpi US te hungaih kawm in Khai! Tangvaal itemtawng itemta te guangguang ta sin vua ci hi.\n• UN Security Council member teng in 9/3/13 ni in thukin thukikupna khat nei uh a, Tua mun ah UN General Secretary Ban Ki Moon in UN Chemical gaalvan kantelte kantelna tu kaaptawp ah kitelding a tuakhitciang UN security Council thukhun ombang in ikalsuanding ci in member te hanthawn hi. Tuaban ah US te kilaaisan zong thupoizaw suakkha theiding paizia maantakkei lawpbaihlua uh ci in pulaak beh hi.\n• Syria gam tualgaal hang in Inn le lo neilo cihmawh mi 2.25 million phata a, gampua ah taai in UN micimawh huh UNHCR te kiang ah min apia mi 2million cingta hi ci in UNHCR te in 9/3/13 ni in taangkokhia uhhi. Gampua ataai mici mawhte peen adiak in Lebanon, Iraq gam leh Turkey gamte ah bukna zong uhhi.\n• Russia President Vladimir Putin in UN phalna omlo in US te amawkgamtat peuhmah uhleh bel ci in 9/4/13 ni in “Warn” vau hi. Ahizong in US ten UN phalna omlopi a Syria amawkdo leh Russia in bangcihding cihthu pen genleeng genbaih luading kahihman kagen naaikeiding hi ci hi. Aman agenzeelna ah Syria gam in Chemical gaalhiam zang in gaal adotakpi ahihleh dik kasa tuankei a ahizong UN khensat bangbang in kalsuanding paizai man ahihi ci hi. Tuma in Syria gamte S-300 thaupi daalna namte tawh kahuh uh a ahizong hibang in Chemical gaalhiam zang cihthu ong omciang ka dinkhawl phot uhhi ci hi.\n• Israel leh US te leuleu mi buaikawm kaal ah thutuampi khat in onglehtat vaanglak uh a, Si tuipi dungto ah thaupi lawn in gamnih gaaldo kisinna thalaak na 9/4/13 ni pan kipan ziahziah uhhi.\nMy opinions (Ka ngaihsut nate)\nHih atung thu teng I etkaak bilabial khitciang, UN te peen Syria kumpi diklohna mugegu thei gegu in gaal deihlo ahihman in kihemhem ta tawh kibang kasa hi. Tuaban ah amawhna mu in UN security council in gaalkaap tha zangh in luutding hileh Russia,China in Veto zang in khaktanzeel lelding peen muhsa ahihi.\nTua ahihman in US te in UN thukimna laak kuulsalo laak leh laakloh kibangsa uh ahihman in Congress thukimna angah uhleh ongkaapding uha, Russia te onghehding uhhi. Russia ongkihel leh NATO in thukimna ombang in gaal onghuhloh phamaw khading hi. Russia leh Syria gaal onglel pian leh amau phuaihteng ahi China, N Korea leh Iran ongkithawi ding uhhi. Tuakhit ciang Israel in Iran nanuai pheiding a, Japan in China, S Korea in N Korea aciangciang ah ong kinuai ziahziah ding uhhi.\nTuakhit ciang NATO+Japan+SKorea+Israel Vs Russia+Syria+China+NKorea+Iran ongkimawl ziahziah ding uha, leitung gaal gim ongnau veuveu in vanman khang in kial ongtung ding a “The Third World War ” kici Gaalpi thumna ongpiang zophial ding hi.\nLaaimal kikhial kha aom leh ngaihdambawm ah maw ………………..\nPosted by Thang Khawm Pauzomi at 2:02 PM


url: =Nam leh Beh vai ka Pa’ hong genna ~ Siam Khaute :: ZOMI DAILY\nposted on 21 June 2016 at 7:49 am Lomkholna: Article, SiamKhaute\nNam leh Beh tawh kisai in Kapa tung pan ka theihdan pawlkhat hawm sawn nuam ing. Ka gelh ma-in ka pa tangthu tawm pulak masa nuam ing. Ka pa pen Kam Sawm Thang hi in, Cizam (Vaivet) khua ah 1933 in piang hi. Ahi zongin a Matpongten sungah 1936 kumin kikhum hi. Ka pate Unau nih bek pha a, amah a nau zaw ahi hi. Zogam tualgal hong hat tak ciangin Mizoram Kawlbem khua ah, tanaute belin na tai uh a, tua teng panin tan 3 ciang na kah hi. Tualgal aveng ciangin Kawlbem khua ah na ciah kik uh hi. Christian na suak lo hi leh tanglai Siampu a sem ding a, Christian asuah teh tua siampu tawh kisai teng na paimang hi. Ka pa hong genna ah siampu tawh kisai pen, unau sungah, siampu semding, Upen hi thei lo in, anau zawte in sem hamtang hi cih hong gen hi. Tua hih manin kei zong Christian suak lo na hi leng siampu sem ding hing a, Christian ka suahteh tua siampu tawh kisai vante ka pai ka haltum hi hong ci hi.\nTua banah ka pa pen sumbawl uk mahmah khat hi in, sum bawlin sim leh mal sak leh khang na zin kawikawi-in, pau le ham tampi na thei hi. Tua ahih manin Pilna lo tawh nasep sum zonpen haksa nasa mahmah ahih manin atate Pilna sin ding hong deihsak in muntuam2 ah sang kahin, ka ute kha kawikawi in, tua haksa salua ahih manin, kei kum 5 ka phakteh, Naute tan 8/10 omna zuatpih in buhcim tui bek tawh kavak zongin, tansawmkah thei ding cihna tawh 1985 kumin Cikha ah hong na pem/lal pih hi. Kamsiatna tawh Kalna(kidney) in 28, Jan 2004, 6pm in Hongciah santa hi. Hih tawh kisai tua ciang ci ni e.\nNam or Tribe\nKawlgam leh India tawh kigam gi ah teng ka hih manun India lam a om, Zomi te nuntakzia thei in, Kawlgam leh Mizoram lamte khuasak nuntak zia ka thei kim mahmah uh hi. Namvai tawh kisai pen ka pa tawh thu ka kikupsim in thei nuam ka hih manin ka dong zel hi.\nKa Pa Kiang ah Banghangin Kawlgamah Tedimmi, Tezangmi, Sihzangmi, Zote, Sangzangmi, Dim, Vangtehmi cihdanin Minam in kikhen hiam? India ah Paite, Simte, Vaiphei, Gangte, Hmarleh Zou cih kikhen leuleu si, Ei Khaute beh ci leng Bangmi Nam hiding saklam ate Vaiphei kici si, cih ka donga Hite sung a om Beh lah akibang tam mahmah a? ci in ka dong ngei hi. Kapa in bang cidan in hong dawng hiam cih leh hite pen Nam Min hi lo a, Mipil misiam hong khang tak ciangin Amau tenna khua thupi sak nuam, minthang sak nuamin, tua hangin hihdan minte hong khang hi a, asung a om beh pen kibang koikoi mah hi.\nHihte pen Nidang ciang na theih dingin ah, NAM min hilo in MUN leh MUAL min hi ci-in hong gen hi. Nidang lai in Khuakisat kawikawi in tua khausatte in Hausa semin tuakhua a tengte ukin na khuasa toto uh hi. Hih kikhenna te pen Khuamin khawng hilel a, asung ate Pa khatsuan Unau vive kihi in, ahih hangin hihbangmin hong omkhiana pen Atenna Khuamin te ah kilawhna hi in Nammin hi lo hi.\n1. Teizang akici te pen Teisingtamna mun leh mual ah khua satin teng uh ahih manin Teizangte/mi ci akilawhna hi apai suak ahi hi. hong ci hi.\n2. Sihzang zong tuan dan mah in akhuasatna uh Sihtamna mun ateng ahih manin Sihzang kici hi. neulai ka hih manin sihcih pen bang acihna hiam ka cih leh sihai ih cih aisa ih sawk zelna te hong ci hi.\n3. Zote pen ih gensa Mah bangin Zo kici singhamna, siangsangpipi omna munpen zokici a, khuadamna lam a tengte zo kici hi.\n4. Saizang zong saiteh kici te tamna mun ah teng ahih manin saizang kici hi.\nA dangte zong tuadan mah in mun leh mual zui, atenna mun uh tawh akilo ahi uh hi. Tulai ate in Nam min danin ih ngaihsut hangin hihte Nam min hi lo in tena zui, omna zui a kilawhna ahi hi cih hong gen te ka bilkha ah hong ging ciaiciai lai hi.\n5. Paite e leh akuateng kici ahia ka cih ciangin a Minsia in lo leng GUITE beh te hi diak a, ahi zongin Tualgal sung ataitoteng pen Paite kici hi zaw hi. Guite beh hikhin lo a, Guite zong kawlgam ah tampi Tuimang akipan in om hi. cih hong gencian hi.\nKakhualui uh tawh kisai tawm honggenna ah, Kapate in honggen na ah tualgal lai-in galbeng dingin temtawng tawh inn nunglam pan pusuakin Inn konglam ah tung kik in galtampi that cih agen uh leh la a sak uh pen, ka lungngaih teh hih ih khualui uh tawh kibang sa mahmah ing. Ih khua uh pen mual lumvilvel pang a kiteng hi a, sa pelin kapaiteh, kong lampan nitak pusuakin ka ciahteh inn nunglam pan ka tung zel hi. Ihkhua hi mai ding hi cih hong gen lai hi.\nBeh zong pawlkhat kiphuaktawm a, apu pa gamtat zia leh nuntakzia tawh kizui-in mi sapna ahi pawlkhat om a, Pawl khat bel Pu leh pite min hi-in, tuate hong gen leng, Nam cihtawh kisai a kilawhnate na tel siam ding hi hong ci hi.\n1. Nidangin AKGAL beh cih om a tuapen hong piandan hi bang hi. Siampu pa in Micina damsakna dingin Nisim in kithawihna bawlden in, AK tawh thawihden ahih manin Tangval khelpawl khatin AKGAL pa ci a, ciamnuihna tawh alawh, asapna uh pen Tua siampu pa suan leh khakteng AKGAL beh ci in kilo hi hong ci hi. Tawmbing, Tawmging leh Tonsing cihte khawng zong tuadan mah in, Apupa te uh agamtatna dan zui in, Min alawhna hi a, Puleh pate min hi lo in agamtatna uh miciaptehna tawh Behmin in apaisuak ahi hi. cih hong gen hi.\n2. Nam tawh kisai in zong tuadan mah in Tenna leh Mun leh mual zui ah kilawhna Tenna mun ah kilawhna hi. cih ka pa tungpan in ka muh leh ka theih ahi hi.\nAtawpna ah bang hong cihiam cih leh Beh leh Phungman bel om mahin ahih hangin Nam a kigente pen tulai aten aphuah uh hi a, i Vek un Zomi hi, Sungkhat piang laizom hi hang, Omna leh tenna akibat loh manin Pau leh ham hong kidang hi. No U nau Pasal 4 pha in Thang, Suan, Kham, Siam na hi uh a, natate un na mintek uh tawh honglo in Kei thangbeh, suanbeh, Khambeh, Siam beh Kicitek le uh atawpna ah Pukhat suan kisa lo in Atuam tek kisa ding uh hi. Ahih hangin tuateng pen Sung khat piang Katate na hi vevua cih hong thukhupna ahi hi. Kapa pen Mizo pau pen na siam mahmah in, Vaiphei pau na pau siam lo na pi in, Zolapi asakteh Vaiphei pau in atamzaw hongsa hi.\nTheih ding akilawm pawl khat bang hiam cih leh Sum bawl auk mah bangin India leh kawlgam luanglehvai kuam cih khawng ah na zin kawikawi in Ka pa pau theihteng bang ken theileng ka ut hel hi. Hindi leh Meitei bang na siam mahmah in Kawlpau na siamlo vetse a, ahih hangin Khanty, Mukoh khawng ah nazing kawikawi in TAMU tulai tak a, Tuiphum Biakinn huang khempeuh zong ama a hi a, a Upa tuateng ah Kuli te in athah ciangin, Sanggampa kithatna mun a vatending pen tanau te in phallo ahih manin na zuak kik hi.\nTulai tak a, Tamu Tuiphum(Baptist) huang teng hi, TAMU a Siamah NINGTAWNG te Inn khuamteng zong kosuihsak hi ci hi. Tudong om lai kizang lai hi. Amau hun lai in India leh Kawlgam sumzat zong kibang lai in, Sum Lumai cihte leh Sum samphek Suai sumtangte na kizang a Khidingin hoihsa in a na kepkep tang 4, Kei theih dongin ka pa in Tuate tang 4 kem lai in, tangnih bekbek azuak tawh Cikha ah inn leh lo gan kalei zo uh hi.\nNam vai tawh kisai in Internet leh Facebook teh ah, Kigen zel a, tawm ka pa hong gen dan kapulak takciangin Pawlkhat in Tua pen C. Thang Za Tuan Idea, laibu adan hi hong ci uh a, Ken lah C.Thang Za Tuan laibu lah sim ngeilo, thei ngeilo, Kapa lah Thangzatuan tawh cikmahin kithei ngei lo a, cih ka lungsim ah hong om in, Hih Kapa honggen te pen Ka gen ngamloh pen C.ThangZaTuan laibu ah tuadan hi cih ka zak teh Gending pen ka hangsan semsem hi. Cikmah a kithei ngeilo Minih thugendan pen kibang cih mawk pen Aman mahmah ding in ngaihsun pah lel ing. Sia C.ThangZaTuan laibu bang ka simnop na hong suak dandan hi.\nAwkaih zui a lungsim, Namtuam lungsim ih neihtak ciangin Ih beh pihte, koi gam koimual ah om, Bang pau na zang cih khwng kan le hang, ih awsuah or awkaih tawh kibuai zo nawnlo pah lel a, Beh bek tawh zong Nam in zon sawm leh, ih beh kibang ngiat pen ih pau zat omna zui in hong kibang lo ahih manin haksa mahmah hi. Ih vekin ka pa hong cih bangin Unau 4 pha in atate in apa mintek lo a kei tua beh hing akici hi lel ahih manin tua behte pen Unau khat vive hi. Tua ahih manin ZOMI hi hang cih hong vaikhakna ahi hi.\nPrevious: Zuapa’ Suunkhua (Father’s Day) ~ Pu Zokhai\nNext: Korea Gam le Mi te: Zomi khat ii muhna pan (5) ~ Cope Suan Pau


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =@teppy87 Maacih, Teppy! 😘 5 minutes ago\n@LalaCamelia Thank you, Lalaaaaa 🤗 5 minutes ago\nKarena berdasarkan cerita nyokap, gue tuh baru lahir jam segini. Jadi baru afdol buat posting photo. 😂😂😂 . Terima… twitter.com/i/web/status/1… 33 minutes ago


url: =Myanmar gamsung ah lungmuanna omlo semsem ahih manin, Chin State galtai te UNHCR ii kepbitna kisamlai :: ZOMI DAILY\nposted on 15 March 2019 at 10:27 pm Lomkholna: Malaysia, News, Refugee, Sawltak\nMyanmar gamsung, adiakdiak in Southern Chin State sungteng ah lungmuanna omlo semsem, Security hoihlo semsem ahih manin Chin State pan Refugee galtai tepen leitungbup ii kepbitna kisam suaksuaklai hi ci’n UNHCR te’n genkhia uhhi. Tua ahih manin UNHCR te’n Chin State galtai te ii galtaimi ahihna “Refugee Status” pen kepcing suaksak laiding uhhi.\nTulaitak UNHCR tawh akizom, Register akibawlsa Chin Refugee bekbek akigawm in mimal 18,000 valbang pha uhhi. Tualak ah 15,000 sangin atamzaw pen Malaysia ah om uh a, tualo adang pawlkhat tepen India, Thailand, Nepal cihbang gamtuamtuam ah om uhhi.\nAbeisa 2018 kumsung in Chin State leh Sagaing Region huamsung teng nuntakzia dinmunte etcianna kinei a, tua tungtawn in UNHCR te’n Chin State panin Refugee galtai te ii galtaimi ahihna athute limtak etphatna leh sitcianna nei uhhi.\nTuahun akipan Chin State leh Sagaing Region huamsungteng kikhelna tampi piangin, amasa in UNHCR te ii khentatna tawh akituak nawnlo thuthak leh kancianna akibawl pawlkhat UNHCR te tungah kipuak hi. Tuaban ah minam kipawlna Community leh Civil Society Organization tuamtuam paninzong UN Agency tungah lunghimawhna ki pulaktek hi.\nSouthen Chin State sungah lungmuanna omlo semsem ahih manin UNHCR tezong lunghimawhna mahmah uhhi. Tua ahih manin UN Agency te’nzong mipi theihdingin pulakna Public Statement khat khahkhia uh a, ngongtatna kizomzomlai in galtai tampi omlai ahih manin, mihing te nuntak khuasakzia nawngkaisaklai mahmah cih lunghimawhna pulakkhia uhhi.\nTua ahih manin, Chin State pan Reguee galtaite ii galtai hihna thu sitcianna abawl uhpen kikhawlbawl photding hi ci’n UNHCR te’n khentatna nei uhhi.\n“Gamsung bitna leh lungmuanna kician omnai hetlo ahih manin, Chin State pan Refugee galtai tepen leitungbup in kepbitna kisamlai mahmah hi” ci’n UNHCR Protection lamsangah ulian ahi Volker Türk ngiat inzong genkhiata hi.\nMalaysia UNHCR zumpi ngiatpan inzong tuni (15 March 2019) in mipi tungah zaksakna nei uh a, Myanmar gampan Chin State Refugee tevai tawh kisai in mimal in thusit etphatna tepen ki khawlbawl photding hi ci’n pulakkhia uhhi. Tuaban ah UNHCR panin athu akicingzaw in mailam ah hongki zasak totoding hi ci’n pulakkhia uhhi. Ref: unhcr.org\nMore: UNHCR vaitawh kisai in Senator Dean Smith leh UNHCR, Australia Embassy ulian te kimuding\n(Behlapna: Abeisa in Chin State pan galtai te ii galtaimi hihna tawh kisai in thusit etphatna Interview hongbawl uhciangin, mawhna leh khialhnading bekbek hongkizong kawikawi in, anunung ah Card laksakkik dinmun vive ah hongtungsak hamtang uhhi. Tuabangin Card kilaksakkik dinmun hong tungsakthei thusit thudotna Interview cihtepen omnawnlo photding ahih manin, alungdamhuai mahmah thukhat ahihi.\nHihbangin UNHCR te ii ngaihsutna hongkihel, hongki heitheihpen Malaysia UNHCR zumpi ah makaipi akilaih manzong hithei, ih minam kipawlna Community tuamtuamte ii hanciam khopna zong hithei, mipi ii thungetna leh thuumna tauna kahna awte Pasian in hongdawngzong hikhathei dinghi.) Sawltak #zomidaily\nPrevious: 2008 Upadi pen Article 109B tungtawn in NLD in laihnuam leh laihtheih hi\nNext: ZAM Thupuak :: 17 Mar 19 (Chin State Refugee te hutna kisamlai)\nHell kua tung! ~ Rev. Fr. Damian Dal\nKoi masak ding? Zomi ciaptehna maw? Thudang?


url: =Tulaai Leitung Thuthang tuamtuam te October 5,2016 :: ZOMI DAILY\nposted on 6 October 2016 at 11:57 am Lomkholna: Khawmpau, Myanmar, News, World\n#US President kidemding Pu Donald Trump leh Pi Hillary Clinton te ongtung Sunday Oct 9 ,2016 Ni ciang anihveina Sial talkaap a kikaapna, Kam kinialna nei leuleu ding uhhi. Zanni Oct 4,2016 ni in a Vice President ding Hillary leh Pu Trump te Vice dingte amasa peen kinialna nei uha, Pi Clinton a pa tha kingah zaw hi. Nung Amasa peen Presidential debate ah gambup huam in Pi Clinton in zo ci in kiciamteh hi.\n#Harricane Matthew kici huihpi leh guahpi in Haiti gam Oct 4,2016 ni nawkgawp a Inn le Lo tampi susia in Mi-10 athah khit ciang Pahamas lam October 5,2016 ni in manawhto hi. US gam nisuahna lam kaai Florida,Georgia leh South Carolina toteng asawtlo in huihpi leh guahpi nawkding ahihman in Mipi in muanhuaina lam zuan ding in thunei ten gen uhhi.\n#Mundang pan USA gam ah gaambeel tawh ongkituah atampeen gam-5 lak ah Kawlgam kihel a tulaaitak Kawlgam mi 146,037 phata a, October 1,2016-Sep 2017 ciang Kawlgammi 12,000-40,000 ongla laaiding ci in Gampua kizopna zumten October 4,2016 ni in taangko khia uhhi.VOA\n#A (9) na UN General Secretary ding in Potugal Prime Minister luui Antonio Guterres ahaampi a kiteelna ah teelcing in thunei ten Oct 5,2016 ni in taangko khia uhhi. October 6,2016 niciang in teelkhia taktak tading uha tua a acinlai a leh Ban Ki Moon zalaihding hita hi. BBC\n#Kawlgam ah Humpi zah a kikihta Kumpi langpang a kungphona aneite pholsaat asaat khitciang uttantan thong khumtheihna thukhun phiatdinh Kawlgam Parliament dawl nih ah thukimna angahkhit uhciang Oct 4,2016 ni in President U Htin Kyaw in suaikaai in kikipsak ta hi. VOA\n#Nobel minphatna apia thu vaaihawm pawl in Tukum aiding miteel kipanta uha, Chemistry lampan vanneu peen abawl mithum ahi Three scientists, Jean-Pierre Sauvage, Sir J. Fraser Stoddart and Bernard L. Feringa te Oct 5,2016 ni in kiteel khiata hi.CNN\nPrevious: Nang’ bang sem? ~ T. Sawm Lian\nNext: Malaysia: Namsau tawh damiah ataihpa palik te’n zonsan ~ ZD


url: =Malaysia Zomi Khuado 2014 Ka Siimna – 5 ~ Hau Za Cin :: ZOMI DAILY\nposted on 24 October 2014 at 10:03 am Lomkholna: Article, Hauzacin, Khuado\nMalaysia Zomi Khuado 2014 Ka Siimna – 5\nA phei ngo hilhialte lah tumkik ta, a duang cing zihziah Zotaang te zong, Zomi lasiam, awhoih leh mipi mai ah lasak siamte hong kipan leuleu, nak nop hiven. Nuam panpan ding hilai. Zomi te pen lasak zong a kiva leh a siam himawk hang. Lengtong Hoih te hunlai in hih bangin lasak siam leh awngaih suah siam kidemna om leh mite in nuamsa in tusangin na uangbawlzaw kaan lai un cia cih ka ngaihsun hi. Tu’n lah Pu Lengtong Pauno te a endik pawl hita a, a siam leh siamloh uh a endik te hita hi.\n“Lamka pan hong zin Zomi lasiam Tg. Mungbawi in lasa ding” cih a kipulak ciangin hunzeek Pa Francis Khampi in a khut nih tawh Mungbawi naungek tawi bangin a lenuai pan dom in hong tawi leuleu a, stage tunga chair tungah a tutsak khit ciangin mipi in khutbengin muak ziahziah uh hi. I theihsa ciat bangin Mungbawi pen a pian pan a hici hi in a pumpi a khut a khe kim a, ahih hangin a cimeng teng khanglo ahih manin neu a, naupang bangin kidom ziauziau thei hi. A sanggamnu Lia Kim in hong zinpih a, naupuak bangin a nungah puakpuan tawh pua ziau lel hi. Lasa dingin a music hong ging ciangin mipi lungdamlua in khut kibeng ziahziah a, amah zong a lawpna hong khang semsem in la hong sak leh a aw\nsuah ah mi batlohna limlim omlo in mi tampi sanga lasiamzaw in Topa in Talent pia a, hampha kasa hi. Amah letsong pia nuam hong kigual zihziah a, Lamka khuazang sanga tamzaw ding mi hong kigual deudau mai hi. Lungsim hong lawng in mipi hong phawng mahmah a, Zomi te i ki itna, i kideihsakna leh i kipahtawina lianpi kimu hi. Zinmangpipa in zong, “Mai kum April 23-26, 2015 ZOSUAN TUAILAI KHAWMPI, Tedim ah lasa dingin nong pai loh a phamawh hi”, ciin vaikhak tangtang hi.\nTukpeng sui siamte leh a siate uh, khua nu leh pate, pawlpi siate leh a upate uh cih bangin khat khit khat kipahtawi in kitheihpih in kilamsang tuah a om diamdiam Zomi te ka mit tawh ka muh ciang ‘nuam sa ngaungau song ing’ a cih uh ka bang hi.\nZomi ka hih manin Zomi Khuado ka va siim hi. Hong kisam kei leh zong a pai sawm, a pai ut ka hi a, ka mipihte lungdamni in kei zong a kihel nuam ka hi hi. Zomi te kipumkhat in nasem khawm in kithutuak in gualnuam uh hi cih ka zak bek pen lungkim zo nailo in ‘a takpi mah uh maw’ ciin a va en nuam kawm, a va mu nuam kawm ka hi hi. Ka minam hihna a angtang, ka mipihte a ngai, ka mipihte tawh akikhawl nuam ka hi hi. Mun leh min khawng hong kipiak loh hang zong ka mipihte lungdamna ah kei zong a lungdam khawm nuam pawl ka hi hi. Thugenna tomno hong piak uh ciang, kei zong lungdam takin ka sang lel hi. Khuado sabak khat kei hong kipia ciin ka angtang mahmah hi. Khual pan ka hih mana hong kipia hidinga, ka gim ka tawl teng hong bei hanhan tawh kibang hi. Ka dam nak leh maikum lam ciangin zong pai kik zel ka sawm hi.\n“Khuado 2014 ah i phawk den ding thu nam 10” ciin thulu ka vawh demdam sam a, hih bangin ka gen suk biangbuang hi.\n2. Dawi leh Kaute na hawlkhia uh hi: Khuado ciangin na kisiansuh uh a, dawi leh kaute na hawlkhia uh hi. Tuga, heiga, singkhuah, suangtum khawng in lupna nuai, innnuai, huansung teng khawng in ‘Dawi aw, kau aw, na zun na ek namsia, na ni na kha cingta, na nu na pa in hong lametzawh sawtzo, na khua na tui zuan in…’ ciin a kihawlkhia, a kinotkhia ahi hi. Tuni zong Zomi te in i nuntakna ah a namsia, a kihhuai, a kilawmlo, a ginalo khempeuh hawlkhia in siansiah ding hi hang. I innkuan, i khuasung, i minam sung siansuah ding hi hang. Mimal nuntakna, minam nuntakna a namtui theih nadingin a namtuilo peuhmah tuni in hawlkhia in i ciah lam ciang a siangtho sa in ciahkik ding hi hang. Zu leh sa duhluatna, tuibuk, zatep cihte, a ginalo gamtatna leh Zomi hihna nangawn a gum ngamlote kiangah a angtanghuaina genin minam a hong bawl Pasian zahtak in angtang takin hih mun panin a siangthosa in ciahkik ding hi hang.\n9. Khuangtum Sialkitum nei uh hi: Khuado ciangin khuasung siansuahna, gualnopna zong na nei uh a – siampi, khuangtum cih bangin sep ding mawhpuak na kigual diudeu uh hi. A sep ding ciat uh sem in amau seploh dingte ah kicinglah in va diang sesu seselo uh hi. Amau sep ding ciat zo tak in sem uh a, amau hanga pellem ding deihlo uh hi. Tua ahih manin Khuado ciangin mi khempeuh in amau sep ding omciat a, amau sep ding ciat zothawh takin sem ciat uh hi. Tua manin a hun ciamsa bangin kipan, kizo hi. Khuaila dingte in khuaila, singpua dingte in singpua, meilah sat dingte in meilah sat, sa bawl dingte in sa bawl cih bangin vai na nei tek uh hi. Vai khat peuh ah Zomi te saseh hawm banga kihawm diamdiam hi hang. Nek ding ciang zong nekhawm diamdiam hi hang. Eima satan tek a kem, a zeek, a semkhia hi hang. Tua pen i minam ngeina hi.\nHih teng ka gen khit ciang sawtpi ding ka sak leh minit sagih sung khawng bek hiding hong ci uh a, ‘hun sau zang kei ing, ka lungdam’ ka ci kikkik hi.\nPrevious: Na mai a, Mic om kidawm pian in\nNext: Na kiphatsakna suahkhia in ~ Khat Thang


url: =Meivak pawi, Khuado pawi ~ Pau Khat Suan :: ZOMI DAILY\nposted on 3 November 2017 at 11:01 pm UTC+9:30 Lomkholna: News, Paukhatsuan, Zomi\nTuni Thai market kici Golden Mile Complex ( Singapore ) ah kapai leh amau zong Khuado pawipi na bawl zihziah uh hi. Amau bel “Khuado” ci kei uh. Lantern Festival = Meivak pawi hi ci uh. Kawlgam ah zong Kawlte’n “Meivak pawi” bawl unteh maw!\nBangdia Zomite’ Khuado pawi hun a amau zong amin dang khat tawh pawi bawl sese uh ahia le? A bawlnop uh leh “Khuado” cipah lel lo a, bangdia mindang pia sese uh ahi tam?\nHmmm…. Zomite i minam pawipi, Zomite’n ngeina pawi thupi pen a i neih i “Khuado pawipi” banghang in hihzah a sekneu mawk i hiam? Mi’ pawihun, mi’ holiday leh nasep manhun Nipi Nino peuh a bangdia tua pawi bawl mawk i hiam?\nMinam ki-itsak mahmah Zomite….. ngaihsun pha dih veni e. Upa Makai leh Siate’n ong geel pha le uhteh lunggulh huai sa mahmah ing.\nI minam, i ngeina e’n i thupi bawl kei a, i pahtawi kei leh kua’n ong thupi bawlsak a, kua’n ong pahtawi sak ding? Bangdia ei’ khe ah ei ding ngamlo i hiam? Ka lunggulh thu ong sung dih ning.\nZomite’n i ngeina pawi i neih sunsun Khuado pawipi …\n1) Kumsim in mun khempeuh ah ahun kibang in bawl ni.\n2) Oct 14 -16 sung in bawl ni. Nipi nino leh kumpi holiday tawh adjust zenzen kei ni.\n3) Kumpi nasem leh Company nasem khempeuh in hih hun sung akhuan la ngiat in Khuado hun zang ni.\n4) Mi’n ongdot leh “ka ngeina uh ka Khuado uh hi” cingam ni.\n5) Akhuan piak le piakloh tawh kisai lo in nasep pelhngam sawm ni.\n6) Ni 3 sung ah, ni masa= kigin, kithawi ni. Ni 2na = ngeina pawipi. Ni 3na= Pasian biakna, lungdam kohna leh thungetna, cihbang in zang ni.\n7) Kipawlna leh pawlpi in thupi ngaihsut in makaih ni. Ahihtheih laiteng a tam theithei, a kinai leh alem theipen zui in bawlkhop sawm ni.\n8) Pasian biakna, pawlpite in nidang pupa’ dawi le kau leh theihloh pasian biakna pan a nungta Pasian biakna lungdam koh hun in zang ni. Khuailak aisanna mun ah Pasian’ tung lungdam kohna leh thungetna hun in zang ni.\nRelated: Khuado: Ngaihsutna thak khat ~ Dr. James Dongno\nKhangthakte’n i ngeina leh i minam thupina ong tel ding uh hi. Minam itna zungkip khasak ding hi. I Pasian hehlo ding a, Namdangte’n ong thusim in ong zahtak ding uh hi. Zomite i biak Pasian in ong makaih tahen! Pau Khat Suan\nPrevious: Taingen leh Tedim kikal mawtaw lampi ~ Khup Khan Thang\nNext: 1998 kum a khatveina Pi leh Pu Bible Camp, Tedim ~ Khup Khan Thang


url: =Cidamna : Nisim Soft Drink bungnihval dawnna hangin Cancer ki ngahbaih (79% Risk). - Laibu Saal\nHome > Thuluui/Articles > Cidamna : Nisim Soft Drink bungnihval dawnna hangin Cancer ki ngahbaih (79% Risk).\nCidamna : Nisim Soft Drink bungnihval dawnna hangin Cancer ki ngahbaih (79% Risk).\nAdiakdiak in naupang neulai te Coke (Coca Cola) dawnsakpen hoihhetlo hi. Coca Cola sungah Cikhu tampi kihel ahih manin, tuate pen naupang te adingin hoihmasa hetlo hi. Zogam ah ihmuh zawhloh, ihdawn zawhloh hangin gamdang ah lengla dona zattangzang in kinei theizel a, tuapen cidamnading in hoihmasalo hi.\nItem Reviewed: Cidamna : Nisim Soft Drink bungnihval dawnna hangin Cancer ki ngahbaih (79% Risk). Description: Rating: 5 Reviewed By: Cinpu Zomi


url: =Pastor Mung Tawng Pasian Nasepzawh Kum (40) Cin Lungdam Pih na Lai Te – FGA Tulsa\nPastor Mung Tawng Pasian Nasepzawh Kum (40) Cin Lungdam Pih na Lai Te\nAdmin / June 20, 2017 / FGA File\nLungdampihna leh Pahtawina Lai-Siamah Hauno\nKa it mahmah Pastor Mung Tawng,\nHappy Father’s Day and Blessed 40th Ministry Anniversary\nKA KHA ZUAPA\nTheisen neupan hong pantah in, Sian sinthu anbang hong muam a, gilbang nong khansuah manin Pasian nasem khat a suakthei leh 1997-2008 ciangdong na sungpan piang na tate mah bangin hong huai hong pantah na hihman in Sia aw lungdam mahmah ing.\nLam ka khialhciang hong tailo-in itna awnem tawh lammaan ah nongkhak detna te mangngilh zokei ning.\nETTEH HUAI MAKAI PI\nNangpen kei ading in a etteh huai leh a zahtak huai makai pi hiteh. Mi nungzui hoih a suakbek hilo-in a kician leh a hoih mahmah makai tampi leh Pasian nasem tampi a pattah leh a piangkhia sak Siapa na hihi. Deihsak na tawh na pilna, na theihna leh na siamna te sitlo nong makaih nate hang leitung mun tuamtuam ah Pasian na a semthei hi-ung. A lungduai leh a nunneem Sia kong neihkhak pen hampha kisa pen ing. Thu a hilhbek hilo-in sepkhiat na tawh hong makai ngiat Siapa hiteh.\nKi niamkhiat tak a hong kikholh pih lawmhoih penpen na hihi. Ka thaneem ciangin tha hongpia, ka dahhun teh hong dahpih in, ka luankhi te hong nulsak, ka lungdam hunciang hong lungdam pih nangdaan lawmhoih mahmah kong neihkhak hampha kisa ngiat ing. Ka kicin lohna te hong en ngeilo in, ka hihna bangbang tawh hong pahtawi den Khazih’ lungsim a nei ka it penpen Siapa hiteh.\nPASIAN SATHAU NILH\nNa pulak Pasian kammal khempeuh nungta in ka nuntak na hong kikhel sak den hi. Pasian ompihna leh Pasian sathau nilhna kiam ngeilo, khang semsem a hihman in lamdang sangiat leh Topa min ka phat hi. A mangthang ngei nawnlo ding “UPNA” khaici ka sungah nong tuhsak manpha sapen ing.\nSia aw,Na masuan khempeuh ah khang kizom paisuak in ih biak Pasian in siampi sathau hong nilhna kipden henla, cidam khansau nopsakna te a khang a khang in omden tahen. Amen!\nHau (Cing Sian Hau)\nSIA MUNGTAWNG KA MUHZIA By: Sia GS Pau\nSia Mungtawng pen AGTI buaih lak ding nusia in Topa’ adingin a kipiakhia Siapipa hi. Zogam khan’lawhna gah limcipa hi. Piangthak huzap pan a piang Local pawlpite lakah pawlpi lianpen a neipa hi. Nun nem hit hiat a, migi hi. Kiniamkhiat a, kiphasak ngei se lo hi. A aw mahmah zong nem a, mi zo hi. A kam a muk keem zo a, a kam pan mi’ heh nading pau ngeilo hi.\nA lungsim ngiat maan a, a nasepzia zong maan hi. Mi khempeuh tawh kiho thei a, nupite’ thugente nangawn lungduai takin ngai zo hi. Khami a, biakna mi lai hi. A thugen leh a gamtat kituak hi. A thugente nelin nungta ngiat hi. Kawlgam sung bek hi lo-in gamdang nangawn ah pawlpi phutpa hi. Tedim pau, Kawlpau, Mikaang pau tawh deih bangin thu a gen thei ziahziah siapa hi. A naseppihte lungdam sak den a, suakta takin na seemsak hi. A kizang thei ding khangnote mun piak siam hi. Amah a huh ding zihoih a nei siapa hi.\nKhris sungah seppih,\nPasian Lenggah huan sungah khatveivei haksatna, gentheihna, gilkial dangtak na le khat veivei lungnop na, gualzawh na, matut na tetawh na kalsuan zawh kum 40 hongcing ta ahihman in Pasian min kaphat hi. Pasian nasem tampi tak in nungzui tampi mah nei a, mi pattah a nei kitawm mahmah kawmkal ah nangpen mi tampi tak a pantah bek tham lo in, a lawhcing sak na hi-a, Tuucing hoih bek hilo, mitampi te’ pa nahihi.\nNa pattah tampi tak omding a, tua lak ah ka kihelkhak hampha ka kisa hi.Pasian in khansau cidam na le mite’ itna a ngahsemsem ding in thupha hongpia hen.\nSia, aw Hun ki pat ding a Hun in ka om na pan kong na en in ka pumpi ong om theih loh hang ka lungsim khempeuh ong ki hel veve ding hing, Sia,aw kum40 sung Zeisu ong tatkhiat na ci bang na theh te ong po in ong Pi Cin na sung ah kei leh ka inn kuan un bit tak in ka om man in ka lungdam na kong ko hi Kum sawt tangbang dam in tungmu vanlai galtha bang in Sian Laukha in malo bang ong hah den hen ci-in thupha kong paih hi.\nSianmang Siang ah zatam lau kha vaibang na ciahpih na , na zai tha vanlau Khasiangtho in ong dim denden Ta hen. Pheiphung Suan nem lo in zaitha thak tawh tanglo bang in sian in hong phong den ta hen\n*Khauhpai Ei Siapa!\nKong it mahmah leh kong zahtak mahmah Sia aw! Topa Pasian na nasepna huang sung ah kum 40 dong hong tawnpih I Topa Pasian in minthanna leh vangliatna nei tawn tung ta hen!\nCongratulation For 40 years of Pastoral Ministry & Happy Blessed Father’s Day!\nKhauhpai Ei Siapa! ဗိုလ္မွဴးဗထူး gam itna sang a khamanthang ait zaw siapa\n– Khauh pai ei. Sermons dawng 3 a bei sak thei lo siapa – khauh pai ei. Ni 365 sung tatsatlo a crusade a bawlpa siapa\n– Khauh pai ei. တမူးေစာင္khatbek anei siapa a tenpih ngam sianu zong\n– Khauh pai ei. India dong khe tawh LST sangkah ding a pai siapa\n– Khauh pai ei. Upna tawh Yangon khualai ah pawlpi a phuh siapa\n– Khauh pai ei. Bylaw sang bylove a zang zaw siapa – khauh pai ei. Kumpi Davuih bang aa Pasian phat siapa\n– Khauh pai ei. Sawm ah nih piak khiat zawh kum 30 val ta\n– Khauh pai ei. Engeenior sang tawp hang inn(pawlpi) tampi alam aphuh siapa\n– Khauhpai ei. Siapa khut nuai ah FGBTC sang zong\n– Khauh pai ei. Siapa khut nuai ah Pasian nasem te zong\n– Khauh pai ei. Siapa khut nuai ah Praise & Worship team mahmah zong\n– Khauh pai ei. Siapa pawlpimi(FGA) khempeuh zong\n– Khauh pai ei! A khauhpai veve Sia Kim Pau & NuamNuam\nSingapore FGA pawlpi\nCelebrating 40 Years of Pastoral Ministry Service\nIn Honor of Faithful & Dedicated Service\nIn the Ministry for 40 Years\nI hereby present this Appreciation to\nFor Your tireless Service, Sacrifice and\nFaithfulness to the Ministry of the Lord Jesus Christ.\nAnd also grateful for\nYour Leadership, Guidance & Love.\nYour ministry has touched the lives of\nMany people and make a difference is deeply appreciated.\nof the heavens, and those who lead many\nto righteousness like stars for ever and ever” (Daniel 12:3 NIV).\nLai at te hi ta leh Mimal kim tung ah na vekpi un lungdam.\nCategory FGA File Tag Pastor Mung Tawng Pahtawi na Zolai\n← "Hong Ki Ngen Lo Lei Ba" Nute ni 2017 # Pastor Vung Niang\nTg.Thang Baan Kim leh Tg. Khup Muang, Te luanghawm tawh kisai Hungel na →\n4 days ago25013 0\n4 days ago762 0\n2 weeks ago1053 0\n2 weeks ago1692 0\n3 weeks ago1394 0\n3 weeks ago1022 0\n4 weeks ago1,3052 0\n4 weeks ago7901 0\n1 month ago1,1791 0


url: =advertising Jobs in Hopewell, NJ (08525)\nBrowse advertising jobs in Hopewell, NJ (08525) to the right. We are constantly updating our jobs database with various advertising opportunities near Hopewell, NJ.\nADVERTISING JOBS IN THE HOPEWELL, NJ (08525) AREA


url: =Thupha ngah ZOMI kua hiam? :: ZOMI DAILY\nposted on 19 August 2015 at 9:40 pm Lomkholna: News, Zomi\nLamka, India ah kumsim aa akizangh den khat ahi 2007 or 2008(Akum cian nawn keng), Tedim Chin Student Association (TCSA) Annual Conference lai in Kawlgam pan zin(guest) in Pu Vum Nang hong kihel hi. Hun kigaak pian ahihman in thugenna tomcik hong nei hi. A thugenna ah “Thupha ngah Zomi na cih uh kua hiam? Pasian zat minam Zomi te na cih uh kua hiam? Hong paipih uh, munuam ing” ci in hangsan tak leh khasiat huai tak in mipi mai ah hong gen hi. Thupi leh maan sa lua kahih manin tomcik kikum ni.\nThupha ngah ZOMI te!!!\nAmasa in Zomi te i om om na gam ah i dinmun enphot ni. Thupha ngah minam taktak ihi hiam? USA, Australia leh gamkhangto te i tun theihna pen i theihsa hi a, gengen nawn kei ni. I nasep enkik ni. Mi’ nasem in i om aa, i nasep taangpi pen general works ahihi. Pilna leh Siamna taktak tawh, Ball Pen leh Computer bek zangh aa nasem i minam sung ah Percent bangzah apha tam??? Thupha ngah minam ihi taktak nai hiam? I minam sung ah i makai te enleng, full time a sem, nasep dang neilo aa Zomi te khantoh na ding bek angaihsun bangzah i nei aa? I mihau te eleh? Tutung tuikhanna vai ah etpak ding in mihau aa i theih khat ahi Pu En Kap in GZA tung ah Kawlgam sung teng 3 pia demdam keei sam hi. A baan eleh? I minam bup nisim nek leh tak zonna ah agentham ding thupha ngah Zomi i nei nai hiam? Minam dang te in, ‘Ko nei ung’ acih leh ‘Ko zongh nei ung’ aci ngam ding mihau i nei nai hiam? Hihthu te i om muang kawm in ngaihsun leng deih huai isa hi. Thupha ngah minam ikicih tei sam hang in i nuntakzia pen minam khangto te kibanzo naidek lo hi cih pen kilangh mahmah hi. Minam khangto te’n ngeina zah phial aa aneih uh ahi secular lam ah degree ( B.Sc, M.Sc, BBA, MBA) ngah te khawng peuh i thuthak (News) hilai tazen hi. Tua te thupilo aci hizen zen khang, i dinmun ka gennopna hi. Pilna deihtak sinlai ni, khantohna ding deihtak pi mah in hanciam lai ni ci in kong zawn pha pha nuam hi.\nPasian mizat Zomi te!!!\nA masa in Cope Topa Zogam ah hong pailai in hamphatna leh nuntakna nuam zong aa hong pai hilo hi. Leitung nopsakna khempeuh nusia in, a noplo penpen leh ahaksa penpen munah luangkhaam in hong pai aa, ngahkik ding lametna khatzong neilo hi. Pasian thu azakha nailo leh a theikha nailo te kiang ah sihding nangawn lau lo in hong kuankhia hi tazen hi.\nKhaileh Guai, Pasian zat minam ikicih theih na ding in Pasian a theikha nailo te kiang ah mi bangzah missionary i kuankhia ta ale? Tulaitak America gam ah Pastor leh Pasian nasem te akuan aciah kikhel ziahziah in, akidem ibang keei zezen hi. Ei minam sung mah, Pasian thu ineu tuung pan i sinsa teng mah ki hilh-kik-kik(Remind) denkeei zezen ding ihiam? Hih vai ah Sia Do Khup thupi sa in etteh taak kasa hi. Kawlgam Kanpelet (Spelling ka khialh leh hong maisak un) gam ah anasep nate i muthei hi. Pawlkhat te in, Cope Topa i Zogam ah Missionary in hong pai aa, tun ei Pasian nasem Missionary in America ah kikuan ta hi, Pasian zat minam hihang ci in thupha ngah ikisa lua thei hi. A taktak in cile hang aki lamdanna khat zongh om kikeuh lo hi. Eisung mah ah Pasian thugen i hilel aa, kampau kibang leh minam kibang teng i omna na ah ki nung delhdelh ihilel mawk hi.\nTua ahihman in khatvei TAKKHEH!!! ci in thasaan kik ni. Pilna deihtak sinlai ni. Hauhna leh khantohna ding lampi om khempeuh deihtak zong lai ni. Hihciang tawh nasia ikisak peuhmah leh midang ten hong khensa pen, hong khengto vava zaw kaan laitham ding hi.\n“Pasian zat minam, thupha ngah minam” taktak ahi ding in ibiak Pasian in ZOMI mimal khempeuh i omna ciat ah, dawm hetlo in athupha tawh hong phungvuh tahen.\nPrevious: Malaysia aom UNHCR in Card mawkpiaknawn keihen!\nNext: Mipa leh Singliim nuai a Tui


url: =Home > Zuiver Albert Kuip Stuhl taupe, 2er Set\n278,00 € inkl. MwSt. aber\nAlbert Kuip wurde entworfen und wird hergestellt vom niederländischen Möbbelspezialisten Zuiver.\nH81cm x B49cm x D49cm


url: =Isaiah 5 | Siantongluan.net\nIsaiah 5 |\nKa lawm itpa tangin a leenggui lo a itna la ken hong sa ning: Ka lawm itpa in leitang a hoih mahmahna mualtung khatah leenggui lo khat a nei hi.\nAmah in lei to-in a suangte paikhia a, leenggui hoihte a suan hi. A laizangah tausang khat lam a, tua lo sungah leenggahsukna khuk khat a to hi. Amah in leenggah hoih a hong gah ding lamen a, ahih hangin gam leenggah hong gah mawk hi.\nTu-in, Jerusalem khua-ah a tengte leh Judah mite aw, kei leh ka leenggui lo kikalah thu nong khenna ding uh ka hong thum hi.\nKa leenggui lo-a dingin ka hih nailoh ka hih ding a kilawm bang omlai ahi hiam? Leenggah hoih gah ding ka lamet laitakin bang hangin gam leenggah hong gah mawk ahi hiam?\nTu-in, ka leenggui lo tungah ka hih ding thu note tungah kong gen ding hi. A daai ka lakhia ding a, kinemang ding hi. A gawl ka susia ding a, kituancil ding hi.\nLokhulin ka bawl ding hi. Kipuah loin, kikholo ding a, tua lo sungah lingkung leh lingte a khang ding hi. Ama tungah meiite in zong guah a zuksak lohna dingin thu ka pia ding hi.\nBang hang hiam cih leh Vanglian Topa} leenggui lo pen Israel mite hi a, Judah mite pen lungdamna tawh a suan kungte ahi hi. Amah in thutang lamen a, ahih hangin sisan luanna om hi. Thumanna lamen a, ahih hangin kahna om hi.\nLeitang tungah amau guak a teng ding dong zahin midangte-a dingin mun khempeuh a bei matengin inn khatlekhat, lo khatlekhat gawmin a la thuah tawntung mite in gimna ngah ta hen.\nVanglian Topa in ka zakna-ah hih bangin kiciam a, "A mantakin inn tampi tak hawmsuak ding a, a lian a hoih innte-ah a teng omlo ding hi.\nBang hang hiam cih leh leenggah lo eka sawm in phelpi khat dim bek gah ding a, khaici beem khat in an seu khat bek piangsak ding hi," ci hi.\nZingsang tungin tho-in, khamtheihzu delhin, leenggahzu in amaute a satsak pialpual matengin nitakin a tutkho mite in gimna ngah ta hen!\nAmaute in a pawi sung uhah laia lasakna leh harp lasakna, khuang, tamngai, leh leenggahzu, tampi a nei uh hi. Ahih hangin amaute in Topa} sepnate donlo uh a, a khut tawh a bawlte zong mulo uh hi.\nTua hi a, thu theihlohna hangin ka mite sal suak uh hi. A miliante uh gilkialin si dek uh a, a mihonte uh dangtakin keu uh hi.\nTua ahih ciangin Leinuai in a duhna khangsakin bangmah tawh a kiteh theilo zahin a kam ka beba a, Jerusalem hoihna teng, a mipite, a mihonte, ama sunga a lungdam mite, a nawmvalh hi.\nMi khempeuh a niamin kikoih suk hi. A kiphasak mite kiniamkhiat suk hi.\nAhih hangin thutang sepna tawh Vanglian Topa in a liatna hong kilangsak a, a Siangtho Pasian in a mite a thukhenna tawh ama siangthona hong kilangsak hi.\nTua ciangin tuunote in amau tatna gamlak mun bangin tua khuasungah lopa ne ding uh a, a thau ganhingte leh keelnote a siasa khuapi sungah gamta ding uh hi.\nAmaute in, "I muh theihna dingin amah manlang sakin, ama nasep khawlsak ni. Israel-te Siangtho Pa deihna i theih theihna dingin naisakin tungsak ni!" ci-in ganhing kaih bangin khauzen tawh mawhna kai-in, khauhualpi tawh khialhna kai uh ahih manin gimna ngah ta uh hen.\nA phate sia ci-in, a siate pha ci a, khuavak dingin khuamial koihin, khuamial dingin khuavak koih a, a khum dingin a kha koihin, a kha dingin a khum a koihte in gimna ngah ta hen.\nAmau mitah pil kisa a, amau muhna-ah siam a kisate in gimna ngah ta hen!\nLeenggahzu tampi a dawnte, khamtheih zunek a hatte,\nmimawhte sumgolh tawh khah a, midikte a mawhsakte in gimna ngah ta hen!\nTua ahih ciangin mei in buhkung keute kangtum a, meikuang sungah lopa keute a kattum bangin amaute zung pen muatgawp ding a, amaute pakpalhte leivui bangin vanah leengto ding hi. Bang hang hiam cih leh amaute in Vanglian Topa} thu nialin Israel-te Siangtho Pa thu a simmawh uh hi.\nTua ahih ciangin Topa} hehna ama mite tungah hong khangin, a khut zanin amaute vatgawp a, mualte a kiling hi. Amaute luanghawmte kongzing lampite-ah nin bangin a om hi. Hih bang teng hangin zong a hehna damzo nailoin ama khut kizanlai hi.\nAmah in a gamlapi-a om minam khat a sapna-in lim khat lak a, leimong panin hong paina dingin a sam hi. Manlang takin tua mite hong pai pah hi.\nTua a hong pai mite kuamah gimlo uh a, kuamah tuklo uh hi. Kuamah lusu lo a, kuamah ihmu lo uh hi. Dialkaih khat zong kollo a, khedap khau khat zong kitat lo hi.\nAmau thaltangte hiam a, a thal khempeuh uh a kikeeksa ahi hi. Amau sakolte khecinte meisuang bangin sak a, a leengpeite uh pingpei bangin manlang hi.\nAmaute kikona pen humpinelkai hawk bang a, humpinelkai khanglaite bangin amaute a hawk uh hi. Amaute humhamin a sa nek ding uh man uh a, amaute in puakhia-in kuamah in honkhia zolo hi.\nTua ni ciangin amaute in tuipi ging bangin Israel ngik ding uh hi. Mi khatpeuh in hih gamsung en leh khuamial leh lungzinna bek om a, meiite in khua a mialsak hi.\nTedim Lai Siangtho / Laibu: Isaiah 5


url: =Headquarter (Administration)National Center for Genetic Engineering andBiotechnology (BIOTEC)113 Thailand Science ParkPhahonyothin RoadKhlong Nueng, Khlong LuangPathum Thani 12120THAILANDTel: +66 (0) 2564 6700 Fax: +66 (0) 2564 6701-5MAP\nBioresources Technology Unit113 Thailand Science ParkPhahonyothin RoadKhlong Nueng, Khlong LuangPathum Thani 12120THAILANDTel: +66 (0) 2564 6700 Fax: +66 (0) 2564 6707MAP\nGenome Institute113 Thailand Science ParkPhahonyothin RoadKhlong Nueng, Khlong LuangPathum Thani 12120THAILANDTel: +66 (0) 2564 6700Fax: +66 (0) 2564 6584MAP\nMedical Molecular Biology Research Unit113 Thailand Science ParkPhahonyothin RoadKhlong Nueng, Khlong LuangPathum Thani 12120THAILANDTel: +66 (0) 2564 6700 Fax: +66 (0) 2564 6707MAP\nAgricultural Biotechnology Research Unit 113 Thailand Science ParkPhahonyothin RoadKhlong Nueng, Khlong LuangPathum Thani 12120THAILANDTel: +66 (0) 2564 6700 Fax: +66 (0) 2564 6707MAP\nFood Biotechnology Research Unit113 Thailand Science ParkPhahonyothin RoadKhlong Nueng, Khlong LuangPathum Thani 12120THAILANDTel: +66 (0) 2564 6700 Fax: +66 (0) 2564 6707MAP\nCenter of Excellence for Marine Biotechnology c/o Department of Marine Science Faculty of Science, Chulalongkorn University Phayathai Road Bangkok 10330 Thailand Tel: +66 (0) 2218 5279, 2218 5359Fax: +66 (0) 2254 7680MAP\nBiochemical Engineering and Pilot Plant Research and Development Unit King Mongkut's University of TechnologyThonburi, Bangkhuntien Campus83 Moo 8 Thakham, Bangkhuntien Bangkok 10150 Thailand Tel: +66 (0) 2470 7469, 2470 7545Fax: +66 (0) 2452 3455MAP\nExcellent Center of Waste Utilization and Management King Mongkut’s University of Technology Thonburi, Bangkhuntien Campus83 Moo 8 Thakham, Bangkhuntien Bangkok 10150 Thailand Tel: +66 (0) 2470 7469, 2470 7520 to 1Fax: +66 (0) 2452 3455MAP\nCassava and Starch Technology Research Unit Kasetsart Agricultural and Agro-IndustrialProduct Improvement Institute Kasetsart University Bangkok 10900 Thailand Tel: +66 (0) 2940 5634Fax: +66 (0) 2940 5634MAP\nMedical Biotechnology Research Unit c/o Medical Molecular Biology Division Office for Research and Development 12 th fl., Adulyadej Vikrom, Siriraj Hospital Faculty of MedicineMahidol University, Prannok Bangkok 10700 Thailand Tel: +66 (0) 2419 7000 ext. 6666 to 6670Fax: +66 (0) 2418 4793MAP\nBiomedical Technology Research Center c/o Faculty of Associated Medical Sciences Chiang Mai University Chiang Mai 50200 ThailandTel: +66 (0) 5394 5070 Fax: +66 (0) 5321 6424MAP\nCenter of Excellence for Shrimp Molecular Biology and Biotechnology Chalerm Prakiat Building, 4th Floor Faculty of Science, Mahidol University Rama 6 Road Bangkok 10400 Thailand Tel: +66 (0) 2201 5870 to 2 Fax: +66 (0) 2354 7344MAP\nRice Gene Discovery Unit Kasetsart University, Kamphaengsaen Nakorn Pathom 73140 Thailand Tel: +66 (0) 3435 5193 Fax: +66 (0) 3435 5197MAP\nCenter of Excellence for Molecular Biology and Genomics of ShrimpDepartment of Biochemistry, Faculty of Science Chulalongkorn University Phayathai Road Bangkok 10330 Thailand Tel: +66 (0) 2218 5414Fax: +66 (0) 2218 5418\nPeat Swamp and Hala-Bala Rain Forest Research UnitP.O. Box 6, WaengNarathiwat 96160 ThailandTel: +66 (0) 7358 6037Fax: +66 (0) 7358 6037\nShrimp Genetic Improvement CenterNational Center for Genetic Engineering and Biotechnology333 Moo 5, Poomrieng, ChaiyaSuratthani 84110, Thailand Tel: +66 (0) 7743 5100, 7743 5179Fax: +66 (0) 7743 5049


url: =Zomi in bangciang huam hiam? ~ DK Khup :: ZOMI DAILY\nposted on 21 September 2015 at 7:11 am Lomkholna: Article, DKKhup, Politics\n1. Zomi in bangciang huam hiam?\n“Huam” cih kammal pen nuntakna neilo te genna-a i zat ciang ( Gtn. Gam-gi) kiciantak in ki gen thei zaw hi. Nuntakna nei-te i gen ciang kituahna, gampeemna cih bang-a a hunhun in a om theih man gencian dan hamsa thei hi. Tu hun teh mun tuamtuam, gam tuamtuam ah Zomi akici-te om, teng uh a hih ciang leitungbup huam ci leng dikpen kha ding hi.\n2. Chin, Ku-ki cihte Zomi mah ahi hiam?\nMinam vai ah, kua minam na hiam? Na minam min at in cih bang in mimal tungah dotna kinei zaw in thei ingh. Kei leh kei Zomi ki-ci ingh. “Chin, Ku-ki cih-te” na cih mite tungah Zomi na hi uh hiam? ci-a na dot ding hi zaw lo hiam? Na midot khial le teh kilawm ei.\n3. Zomi, Chin, Kuki cihte aki bang hiam?\nBang lam in maw? Amal gawm nong dot hi lo ding ci leng, kateldan in hong dawng kik leng. Amasa in, Zomi, Chin, Kuki cih tawh kisai a kinial lo, kithukim khitna thukhat tek hong gen leng. Chin, Kuki hi ung ci-a amau leh amau a kiciamteh masa om lo a, minam dang te hong lawhna, hong sapna, hong ciaptehna hi a ci tek leh Zomi ki cihna siksan ding in gam thu akan masa Mikang te Sir Henry Yule(1508), Father Vincentius Sangermano (1783), Col T.H. Lewin (1871), Dr. Francis Buchanan (1835), Bertram S.Carey, H.N. Tuck cih bangte laigelhna siiksan, bulkip kician aom na cih thu hi.\nHih mikang te in tu hun aa minam vai a gelh pawlkhat banglo, guptuam, paihtuam, deihkaihna ding thu om lo a, a kigen, a kipulaak bangbang in a at uh ahih ding pelmawh hi. Tu hun in hih mikang-te’ laigelh-te online ah free in ki sim thei hi.\nTua ban-ah, hi thu ah mi nam nih ki om a, minam dang te hong lawhna, hong sapna, hong ciaptehna “Chin, Kuki” cih thei na pi, a pu, apa uh amau leh amau ki cihna ahi “Zomi” ki cih ding a gamlo, ameidawi a Chin kicihna a nial gam nai lo lai pawl khat leh a pu, apa uh amau leh amau ki cihna ahi “Zomi” cih hangsan tak in a len a, minam dangte lawhna, ciaptehna a nial gam, a deihlogam pawl khat ki om hi.\nNong dotna hong tom dawng leng, Zomi cih pen koh leh koh kicihna hi a, Chin, Kuki cih pen minam dang te hong sapna a hihna tungtawn in Zomi, Kuki leh Chin kibang ki ci thei lo hi. Mimal muhna pan, Pa Do Khan Khup\nPrevious: Thulaai Leitung Thuthang Tuamtuam Updates September 20,2015\nNext: Pentecost leh Babel Tausang Ki Keelki (1) ~ Rev. Fr. Damian Dal


url: =June 26, 2020 – The Delhi Walla\nBrowse: Home » 2020 » June » 26\nJune 26, 2020 · by The Delhi Walla · in Mission Delhi\nOne of the one percent in 13 million. [Text and photos by Mayank Austen Soofi] The coronavirus pandemic has forced many of us to self-exile within our house. This makes one finally appreciate what one always took for granted—ambling along…


url: =Tulaai Leitung Thuthang Tuamtuam Updates November 22,2014\n· November 19 ni kawl gaalkaap ten Kachin Military Academy sang akapna pan asimimal te KIO ten pulaakkhiatna November 21 ni in nei uhhi. Gaalkaapbu mi 23 si in mi 20 aliam te lak ah Kachin minam kihel lo bilbel in Rakhaing minam AA gaalkap pan mi 8, TNLA-Pa-aih gaalkaap pan mi 11, ABSDF sangnaupang gaalkaap pan mi 2 leh CNF pan mi 2 asilak ah kihel ci in genkhia uhhi. aliam mi 20 lakpan 16 naakliam mahmah in adang 4 tengbel nuamtuam ta uhhi. ASi leh aliam teng peen gaalkaap pilna asinlaai tak tawh ahilh Sia tetawh asikhawm uh ahihi. Kawlkumpi ten agenkikna ah bel KIO te kidawm un ci in kavau kinken uh thu manglo ahihman in lauphawn nakawm a kamawk kap uhhi cihsan uhhi.RFA\n· Obama Pute gam ahi Kenya Nairobi khuapi lamzuan a khualzin mi 60 apua Bus pi khat Islamist thautawi migilo ten November 22 ni napang in naban kaap uh ahihman in mi 29 aphual ah sipah in pawlkhat liam ci in Kenya kumpi thunei te in gen uhhi. Hih ngongtatna peen koma nasepna hi ci in al-Shabab migilo pawl in taangkokhia uhhi.cnn.com\n· North Korea gamte in UN ten International Criminal Court ah khiat asawm uh athuhna in Nuclear lawnsinding cihthu aginlaaitak in South Korea leh US te kipawl in vanlam gaaldo thalaakkhopna khat November 21 ni in kipan uhhi. Hih thalaak khopna ah US leh Korea kigawm gaalvanleeng 80 zangding uha, nipi kaalkhat sung vanlaai ah kimawlkhawm zialzial ding uhhi. Hih thalaakkhopna pawipi peen “ Max Thunder” ci in minvawh se uhhi.voanews.com\n· US Vice President Mr Joe Biden nithum taamding in Turkey gam November 21 ni in vatung a tuani mah in Prime Minister Ahmet Davutoglu tawh kimu in November 22 ni in President Recep Tayyip Erdogan tawh kimukhawm uhhi. Syria gamsung a IS migilo te dona ah Turkey in ahuhnading Biden in ngetpi in ngen a, ahizong in Turkey thuneiten ahihleh IS zong hinaven Syria President Bashar al-Assad thuneihna dokhiat masakding hizaw cikik uhhi. Biden lung am bialbual sa in November 23 ni US lam ongzuankikding hi.voanews.com\n· Iraq gaalkaap te leh Sunni thautawi te in Ramadi khuapi IS migilo te khutsungpan lakzawhna ding in nasiatak in November 22 ni in gaalsimna neikhawm uhhi. Langnih Mortar thaupi tang kikhek ziahziah uha, asi aliam kithei naailo hi. Ramadi khuapi ah nungkaalsung in IS miglote in mi 200 numei naupang kihel kigualsak diudeh in go uha, November 21 ni in zong Papi honkhat kigualsak in bangawh ci in khuasung mite in gen uhhi. abcnews.go.com\n· London khuapi sung a om Churchill Hyatt Regency Hotel adawl nuainung pan pan in November 21-22 zan puakkham a, mi 14 liam uhhi. Zintung mi 600 vaal meiphelh te in nawhsatak in akiimnaai a om Hotel te ah nawnkhiapah uhhi. Hotel puahkhapna ahang peen Gas keh hiding hi ci in Palikten November 22 ni n genkhia uhhi.abcnew.go.com\n· Japan gam laaizang pawl a om ahi Nagano khuapi November 22 ni zanlam in akhauh mahmah zinlinna in nawk a bangteng sia a bangzah si,liam cihte kithei naailo hi. abcnews.go.com\nZom to zelni ei


url: =Luang Phor Thuad | Ahaina\nArchive for Luang Phor Thuad\nLuangPu Thuad, Wat Kuk Saman Khun 2551\nPosted in Phra Luangpu Thuad with tags Hat Yai, Luang Phor Thuad, Phra Luangpu Thuad, Thai Buddhist Culture, Wat Kuk Saman Khun on June 20, 2012 by ahaina\nPhra Luang Pu Thuad (yellow copper)\nrear contain Back Gemstone powder LP Thuad\nB.E.2551 created by\nWat Kuk Saman Khun\nWat Kuk Saman Khun, LP Thuad (B.E. 2551).\nPosted in Phra Luangpu Thuad with tags HATYAI SONGKHLA, Luang Phor Thuad, Phra Luang Pu Thuad, Thai Amulets Gallery, Wat Kuk Saman Khun on June 19, 2012 by ahaina\nWat Chang Hai – Phra LuangPu Thuad\nPosted in Phra Luangpu Thuad, Wat Changhai with tags Luang Phor Thuad, pattanee, Phra Luangpu Thuad, Thai Buddhist Culture on December 8, 2011 by ahaina\nPhra Luang Pu Thuad, B.E.2508, Wat Changhai,\nPhra LuangPu Thuad (2505) 显圣高僧龙菩托\nPosted in Phra Luangpu Thuad with tags Acharn Tim, Hat Yai, Iron’s backside Mould, LangTaoRit, Luang Phor Thuad, Ner Nawak Loha., pattanee, Phim Yai A, Phra Luang Pu Thuad, thai amulet collection, thai amulet culture, wat changhai, 泰国圣僧龙菩托 on September 29, 2011 by ahaina\nPhra Luang Pu Thuad (2505)\nPhra Luang Pu Thuad LangTaoRit, Ner Nawak Loha (Iron’s backside Mould) Phim Yai A (Large A Mould) of Wat ChangHai (Pattani) was created in B.E.2505, by Archan Tim.\nThis ceremony was one of the biggest conducted by Acharn Tim of Wat ChangHai. Phra Luang Pu Thuad LangTaoRit Phim Yai A ( Ner Nawak Loha) is the most popular mould produced in this batch.\nThis is a very beautiful piece in perfect condition.\nRoop Lor Luang Pu Thuad, 显圣高僧龙菩托\nPosted in Phra Luangpu Thuad with tags buddha images, Luang Phor Thuad, pattanee, Phra Luangpu Thuad, thai amulet collection, thai amulet culture, Thai Buddhist Culture on August 6, 2011 by ahaina\nRoop Lor – Nawa


url: =Piedra luigei ah tusuk in kakap hi… :: ZOMI DAILY\nPiedra luigei ah tusuk in kakap hi…\nposted on 16 January 2016 at 7:00 am Lomkholna: Article, ZomiQuavadis\nPiedra lui gei ah tusuk in ka kap hi… By the river Piedra I sat down and wept – Paul Coelho\nPiedra lui geiah kei bek tu in ka kap niloh hi. Hih lui pen tangthu nei khat ahihi. Hih luia kia khempeuh, singkang, nahteh leh vasamul ahizong suang suak pahpah a, luitaw ngaksuak uh hi. Keizong hih lui geiah lametna tawh a tu ka hi a, hithei bang hileh ka lungsim lakhia in, a sunga om lungsim natna khempeuh pen hih luiah ka paikheh nuam hi. Tua hileh nadangte bangin suangsuak dinga luitaw ngak ding uh hi. Tuakhit ciangin lungnopna tawh kidim in ka nuntakna athak in ka kipan kik ta ding hi.\nTua banga ka kahkah laitak in phalbi huihdam hong nunga ka bianga ka khituivot te luiah lensuk hi. Tua ka khituite luitui tawh kigawm in, luituite mah bangin tuipi lam zuan a ka mukha ban nawn kei hi.Tuabanga ka khitui tawh ka kigamlat pen kei adingin hoih zaw hi. Ka mitpan a luang ka khitui aw hih luitui tawh luang khawm inla, kong muh theih nawn lohna mun gamla va tung ta peuh in, tua hileh gam vangla a om ka ngaihno in amah ngaia ka kah lam hong thei lo ding hi.\nKa khitui aw kigamla semsem ni, tua hileh hih lui min zong ka mangngilh dinga, hih lui a omlam zong ka thei nawn kei ding hi. Ka khitui aw hih luitui tawh kigawmin luang luang inla mualkhum in, tua hileh ka ngaihno tawh sabang ka tatna luidung leh lampi leh amual a guamte ka mangngilh dinga, ka ngaihno hong gen thute zong ka mangngilh thei ta ding hi. Ka khitui aw mual hong khupsan lecin ka ngaihno tawh ka sunmangte, a piang thei ngeilo ding ka gelnate zong ka lungsim sungpan mang suak ta ding hi.\nKa mangngilh theih loh hunnuam, na lamdang a piangsak thei hun lamdang khat ka nuntakna sungah ka tuak ngei hi. Tua hun pen ka ngaihno tawh kogel guak kikhol a, thu kikum in, thu ka kidong uh hi. A dawnna pen “Yes” leh “No” bek hiziau a, a hizong hih kammal nihte in ka nuntak sung tawntung uh hong khel thei thukhat ahihi. Tua hun pen kogel ading in “Magic Moment” ahihi. Tuabang hun ka tuahni pen abeisa hun hi ta a, kaal khat kivei khin hi.\nAhizong tuni in hih lui geiah tu kawm a thu tampi ka ngaihsut ciangin tua “Magic Moment” pen zanni tawh kibang hi. Ka lungsim sungah hong thaksuah kik in ka tha hong nemsak hi. Nungkaal in ka ngaihno, ka lungsim leh ka ngaihsutna khempeuh tawh ka it ka ngaihno tawh ka kimu kik uh a, ahizong amah tawh akikhen dingin a kimu ka hi tazen uh hi.\nHih lai ka gelhgelh laitak in phalbi khuavot in ka khut gonggo sak dekdek a, ka khete in bangmah phawk lo uh a, ka laigelh lai zong tawpsan lel ka ut mai hi.. Ahizong ka khawl thei tuan kei hi.\n“Nuam taka nuntak theih ding thupi zaw. Hunlui ngaia kuaikuai niloh pen pitek putekte bek i nasep hi.” cia ka ngaihno hong gen thupen ka mangngilh thei kei hi.\nHimah inteh! Itna in a hun tunma in hong teeksak zo mah ding hi. Kei khangno khat hizah a mualliamsa hunlui ngai a ka kuaikuai niloh pen Itna in a hun tunma in hong teeksak hong guaisak thei na himawk takpi hi.\nBangbang hita leh ka hunluite ngaihsun kik lo in ka om thei kei hi. Tuahang mahin hih laibu pen lametna khat tawh a gelh ka hihi. Tua ka lametna pen a lunglenhuai a beisa ka hunluite khempeuh lungnopna suak sak ding, tuakhit teh hih ka thuak gimna khempeuh ka gelhkhiatna laibu pen Piedra lui sungah pai ding cihpen ka gelna ahihi. Tangthu a kici khemepeuh pen hih ka gelh laibu sunga tangthu mah tawh akibang veve hi lel hi. Lungnopna leh dahna, khitui luanna tawh a kidim hi lel tak hi.\nHih ka ngaihno, ka it mahmah ka lawmpa tawh a khangkhia khawm ka hi uh a, ahizong a sawt lo in ka lawmpa in khangual batna ciin ka khua uh nusia in leitung mun tuamtuam ah vak kawikawi dingin kei bek hong nusia hi. Ama ngimna pen kei ngaihsutna ii bat loh hi in, ama sunmang pen ka khua uh Soria khen pek ah om hi.\nTawmvei sung hong mang bikbek in, nungta maw si cihzong ka thei kei hi. Kumte hong kiveivei in nikhat ka lamet lohpi in ka lawmpa, ka it ka ngaihno kiangpan laikhak ka ngah a, tuani a kipan laikhak bek tawh ka kithuza zelzel uh hi. Ahizong in amah pen ka kikholhna uh, ka khankhiatna uh Soria ah hong kileh kik nawn lo hi.\nKeizong asawt lo in ka khua uhpan sang ka mankhit ciangin khuapi lamah University ka kah hi. Ka khua uh Soria pen khuaneu khat ahih lam ka tel pah lian hi. Tualai ah van zuakin sum ka thalawh hi. Ka ngah zahzah tawh keilekei in sang ka kah hi. Nungak dangte mah bangin lawmpa zong ka nei pah hi. Lai lam zo pha lo ka hihmanin sang kah ka tawp hi. Tua ciangin ka lawmpa tawh ka kikhen pah uh hi.\nKa neusen lawmpa kiangpan laikhak ka nawh ngah mahmah ta hi. Amah bel nuamsa in, leitung mun tuamtuam ah vak kawikawi a, pilna lamah zong batzawh pak ding hinawn lo hi. Kei ciangin bel omna ding munkip zawngin asun a zan in ka buaiden hi. ka lawmpa hong laikhak a tamzaw pen France gam pan ahihi. Hong laikhakna sung a tam zaw ah hibangin gelh hi.\n“ka ngaihsut sut ciangin ngaih aw ka nuntakna pen a thupi mahmah khat suah nuam ingh. R.C i hih mahbangin ka nuntak sung tawntung Topa adingin kipum piak nuam ingh….”\nKa thuhkikna ah, “Lawm aw tuabang na ngaihsut theih leh hong kham keng, ahizong suahtakna na neihpen nuamtakin aam lai phot lecin hong deih ingh. Khensat pah buatbuat ken maw….”\nTuabanga ka thuhkik khit ciangin ka neusen lawmpa hong laikhak ka sim kik a, ke heh hong suak in ka balkek hi. Kei leltak in bang hangin amah tuabangin thu hilh se ka hiam? Keisanga pilzaw leh siam zaw khat tungah bang hangin thu neihsawm ka hiam ciin keilekei ka kitawng a,ka heh semsem hi. Ahizong amah ka itna bei thei tuan lo a, amah tawh kikhawl nuam, amah tawh niangtui dawn khawm nuam, a mel mukik nuam lua ka hih manin kimuh theihna ding lampi ka zawng pah hi.\nTua khit asawt loin amah tawh kimu dingin ka omna Zaragoza pan nai 4 sung om theihna Visa tawh Madrid zuanin vanleng tawh ka leng pah hi. Translated by Francis Lamthang\nPrevious: Mailam ah Zomite kipumkhat natawh khantoh nading ~ Tungg Thang\nNext: US gamsung khualzinna pawlkhat – 14\nKhamtunggam Pasianthu lutzia tawmkhat ~ Rev. Gin Khan Nang\nPupa Ngeina Zukholh\nBangkok aom Myanmar Embassy ah Fake Bomb kimu, Security kikhan\nZomi Bup Lungdamkoh Ni (Zomi Thanksgiving Day)\nNa Nu le Na Pa um kei in (5) ~ Lian Tuang